Bukedde Online - Ebiseera eby’omu maaso eby’Obwakabaka biri mu busuubuzi n’okulonda obulungi mu kalulu kano\nEbiseera eby’omu maaso eby’Obwakabaka biri mu busuubuzi n’okulonda obulungi mu kalulu kano\nKabaka aggaddewo Ekisaakaate n’akubiriza...\nKabaka asaze omusango gw’ekika ky’Engeye...\nBy Ahmed Kateregga\nKIKI kye tunaakola okukwatirako obukukulembeze bwa Katikkiro Charles Peter Mayiga okutuusa Buganda ku ntikko? Omuntu omu yaηηambye nti bwe tuba tetunnaddamu kufuna federo era nga ne Gavumenti ya Buganda erina obuyinza tennaddawo, kino kiyinza okuba ekizibu.\nOmukyala ng’agula lumonde mu katale. Mmengo esaanye yeenyigire butereevu mu kusuubula ebirime.\nOmusomesa wange ow’essomo ly’ebyobusuubuzi, mu St. Victor’s S.S.S. Kitaasa e Bukomansimbi, omugenzi Ronald Semanda, yaη− ηamba nti kkampuni oba ekitongole okukozesa amannya nga “Royal,” “Imperial,” oba “National,” gaamalanga kufuna lukusa lwa Palamenti.\nKino tukijjukirira ku kkampuni ya East Africa Association eyali yatondwawo Sir William Mackinnon okusuubula mu buvanjuba bwa Afrika, okufuuka Imperial British East Africa Company (IBEA) mwe twagimanyira ennyo, ng’emaze kufuna lukusa lwa Palamenti.\nSemanda, ng’Obwakabaka buzzeewo, yalondebwa okuba omwami wa Kabaka ow’omuluka gw’e Kassebwera, mu ggombolola y’e Butenga mu ssaza ly’e Buddu, era kwe yafi ira.\nNg’omu ku kaweefube w’okulwanyisa olunnabe lw’obwavu, endwadde n’obutamanya mu Buganda, ebitongole ebiri wansi wa Ssaabasajja Kabaka bisaaniddenga okumala okufuna olukusa okuva mu Lukiiko lwa Buganda.\nKino kitegeeza nti okufaanana ng’ebitongole n’amakampuni ga Gavumenti agassibwawo Ssemateeka n’amateeka amalala, bwe ganjula lipoota zaago mu Palamenti buli mwaka era ng’ebitabo byago byekenneenyezebwa omubazi omukulu ow’ebitabo bya Gavumenti n’oluvannyuma akakiiko ka Palamenti akeetereza ennyingiza n’ensaasaanya, n’ebitongole bya Buganda ebibadde bitannakikola, bisaanidde okwanjulanga lipoota zaabyo mu Lukiiko n’okubalirirwa n’okwekenneenyezebwa obukiiko bwalwo.\nAte omusomesa wange ow’ebyamateeka mu mu yunivasite e Makerere, Polof. Frederick Jjuuko, yatusomesa nti Obwakabaka bwa Buganda n’obufuzi obulala obw’ensikirano obuliwo mu Ssemateeka wa Uganda, bukulembeze obwetongodde, obulina obuyinza bw’okuwaaba n’okuwawaabirwa.\nPolof. Jjuuko yagamba nti obumu ku bukulembeze obulala bw’amanyi mu Ssemateeka, obuliwo mu ngeri eno, bwe bwassaabalabirizi bw’Ekkanisa ya Bungereza.\nKino kitegeeza nti obwabakaka bwa Buganda nga bwe buli kaakati okusinziira ku Ssemateeka wa Uganda, bwetengeredde nga bulina Kabaka, abakungu, Abataka , Olukiiko n’ebitongole ebyetengeredde.\nMu ngeri eyo, ekitongole kyonna oba kkampuni yonna egamba nti ya Bwakabaka bwa Buganda, esaanidde okubaamu emigabo egitakka wansi wa 51 ku buli 100 nga gya Bwakabaka obutereevu, oba okuyita mu bika 56 oba amasaza g’ennono 18.\nOlwo emigabo egisigaddewo gisobola okubeera egy’obwannannyini, nga gya bamusigansimbi aba kuno n’abagwira.\nMMENGO EGULE EMIGABO MU MAKAMPUNI GA GAVUMENTI\nOkusinziira ku nteekateeka ya ‘Kikwekweto Gaggawala” eky’okugoba obwavu ekikulemberwa omuwabuzi wa Pulezidneti omukulu ku byokulonda n’obutebenkevu awamu n’enkola ya Bonna Bagaggwale, Gen. Salim Saleh, ekitongole kya Uganda Development Corporation, ekimu ku bitongole Buganda bye yalinamu emigabo nga tennasangulwawo mu nsasagge ya 1966/67, kyazziddwaawo n’obuwumbi 500 nga ku zo obuwumbi 250 za kulongoosa birime ebitundwa ebweru.\nBuganda esaanidde okuddamu okukigulamu emigabo kisobozese abasajja n’abazaana ba Kabaka okuyambwako mu nnima, ennunda n’envuba ey’omulembe n’okulongoosa ebinaatundwa ebinaatundwa kuno n’ebweru.\nKino kye kikolebwa Omulangira Aga Khan, omukulembeze w’Abasiraamu Abasimayiri, nnyini makampuni nga IPS, Diamond Trust, Gold Trust, Nation Media Group n’ebitongole ebitumbula embeera z’abantu ng’amasomero n’amatendekero ga Aga Khan agali wansi w’ekitongole kya Aga Khan Foundation.\nKyokka okuddawo kw’Obwakabaka bwe kwali kukyali gannyana, Polof. Apolo Nsibambi yaleeta ekirowoozo waakiri Ssaabataka Ronald Muwenda Mutebi ll agire ng’abeera nga Aga Khan, okutuusa ng’ekikutte obudde kibutadde.\nEkyo Abaganda baakigaana ne bagamba nti baali baagala kuddizibwa Bwakabaka obulambikiddwa obulungi ensalo ku maapu ya Uganda, era nga kino Ssemateeka wa 1995 yakikola.\nMu kulaba kwange singa abantu ba Buganda muyiira Pulezidenti Museveni n’awangulira waggulu akalulu kano abamuvuganya n’abakuba tonziriranga, ne tutakaddamu gwakubiri, Buganda by’ekyamubanja bijja kuba byangu bya kugiddiza.\nNewankubadde okusunsulamu kw’abaneesimbawo mu NRM kwalimu emivuyo mingi ne kireetera bangi ababbibwa okwekyawa ne beesimbawo ku lwabwe, NRM era y’ejja okusinza ababaka abangi mu Palamenti nga ne bangi ku beesimbyewo ku lwabwe, singa ababaka abanaasinga mu Palamenti banaaba ba NRM ka babe abo abeesimbyewo ku lwabwe, era ne kiba kye kimu ne mu nkiiko za Gavumenti ez’ebitundu, eky’okuzzaawo Gavumenti ya Buganda erina obuyinza bw’ebyobufuzi ng’erina Olukiiko olulina obuyinza bw’okukola amateeka kijja kwanguwa.\nOmuwandiisi ye mukwanaganya wa bakakuyege ba NRM mu South Buganda omuli Bukomansimbi, Kalungu, Masaka ne Kalangala wansi wa NRM Buganda Regional Task Force.\nEngeri Museveni ne banne gye baalumba Kabamba okutandika olutalo olwaleeta emirembe\nOmutaka Hudson Ssenkayi afudde\nNamayanja yeeyamye ku ky'okutwalanga Abasiraamu okulamaga\nOmukyala kaalaala alumya omutima...\nNG’OMUKWANO bwe bagamba nti butiko tebukkatirwa nange olugero olwo nali n’alukwata bulungi era ebbanga lye nnamala...


Nakula ndaba kitange alima emmere eno era ng'agiggyamu ssente nange ne mmusaba okumpa ensigo kubanga kisobola okuvaamu ssente, erina akatale nga tugitundira mu bookisi ng'ez’ennyaanya.\nOLUVANNYUMA lw'okulaba nga ssente z'akola mu bizinensi mu Kikuubo tezimala kulabirira famire ye, Ssaalongo Richard Ssebbaale yasalawo okudda mu kyalo e Buligwe mu Bombo okutandika okulima ku ttaka kitaawe lye yamuwa.\nSsaalongo Ssebbaale kyakulabirako eri abavubuka abangi mu Kampala abalina bakitaabwe mu byalo nga balina ettaka abaana ne babeera ku kibuga nga ssente ze bakola tezibamala kweyimirizaawo kyokka ne basigala nga batya okugenda mu kyalo okulima.\nAgamba nti ye bwe yalaba nga guli bwe gutyo, yasalawo okudda mu kyalo kitaawe n'amuwa ettaka yiika ttaano kwe yasimba olusuku, emmwaanyi ne kyetutumula mw'agamba nti afunye ssente okukyusa obulamu bwe n'okwongera ku nnyingiza.\nOKUTANDIKA Nakoma mu P6 ne ndaba nga simalaako gwe kugenda ne njiga okwokya ebyuma kyokka nabyo byannema olwo ne ntandika okuyiiya obulamu era nga mu kiseera kino nnina edduuka mu Kikuubo. Mu 2013 natandika okulima bwe nnalaba ng'embeera etandise okunnyigiriza.\nAbaana baali batandise okusoma kyokka nga ssente tezimala kwe kusalawo okudda mu kyalo nga taata ampadde yiika ttaano. Natandika okusimba ebitooke ebinnansi nga Mbwazirume, Nakitembe, Kibuzi n'ebirala. Natandikira ku yiika bbiri mwe natandika okukungula ate mu 2015 nasimba yiika endala nga mu kiseera kino nnina yiika ssatu ez'olusuku.\nOlw’okuba ettaka kwe nnimira kkalu ate nga lukooye kubanga kitange naye kwe yali alimira, lyetaagisa okuliikiriza kyokka nga mbadde sinnaba kuweza ssente okussaawo ebingi naye nfuba okulaba nga ngimusa ettaka.\nNkozesa evvu lye ngula ku bantu abalina bye bafumba mu bungi nga kabangali nsobola okugifuna ku 50,000/-. Eno esobola okukola mu yiika emu ekitegeeza nti okumalayo olusuku lwonna olwa yiika essatu ngula obumotoka bw’evvu busatu.\nMu ngeri y'emu nkuuma olusuku lwange nga luyonjo, nga temuli muddo okusobola okutangira obulwadde naddala obukaza ebitooke. Ndubikka, okulusalira era engeri gye liri ku kaserengeto, ntemamu ensalosalo okukwata amazzi ga mukoka obutakuluggusa bugimu bwonna.\nNkola mu lusuku lwange, buli luvannyuma lwa wiiki nzija ne mmalayo wiiki nga ndulabirira olwo omukyala n’asigala ng’atambuza emirimu mu Kikuubo.\nEmmwaanyi nazisangamu kyokka engeri gye waali wakutte ng’ekibira nazisaawa zonna ne ziroka buto nga ziri mu yiika emu.\nNazo ntandise okuzinogamu wadde nga zaakatandika. Emmwaanyi ekika kya Nyasaland ze nnima naye ndowooza zigenda kwongera ku bungi bw'enkungula ng'ebiseera bwe bigenda kubanga ndaba nga zeeyongedde okulongooka.\nEMMERE Y'OMU TTAKA\nEmmere eno nnima kika kya Kyetutumula era nga ssinga obeera ng'ogirabiridde bulungi buli kikolo osobola okukiggyako bookisi gye ntunda wakati wa 100,000/- ne 120,000/- ekitegeeza nti ssinga obeera olina ebikolo ebiwera nga 100 obeera waakufuna 1,000,000/- oba 1,200,000/- omwaka.\nOmwaka oguwedde nalina ebikolo 40 era nabiggyamu 250,000/- kubanga nali naakatandika okugisimba kyokka nga mu kiseera kino nyongeddeko nnina ebikolo ebisoba mu 100 nga nsuubira okubifunamu ssente eziwera omwaka guno.\nOkusobola okumanya oba amagoba oba nedda buli kye nsaasaanyaako ssente oba kye nnyingizza nkiwandiika mu kitabo era nga wadde ssente ezisinga nzizza mu nnimiro naye nange mpandiika ssente ze nandibadde nsasula abakozi wadde nga nze nkoze emirimu.\nOkusomoozebwa kwe nsinga okubeera nakwo kwa bikozesebwa naddala ebigimusa kubanga ebizungu bya buseere ate birina engeri gye bikosa ettaka.


Bukedde Online - E Mityana batandise okunoonya anaddira Kazimba mu bigere\nBp. Kazimba alaze by'atandikirako n'asaba...\nSOBBI;Engeri eyali omubbi gy’afuuse ensonga...\nOBULABIRIZI bw’e Mityana butandise okunoonya anadda mu bigere bya Rt. Rev. Dr. Kazimba eyalondeddwa ku Bwassaabalabirizi bwa Uganda.\nBya BENJAMIN SSEBAGGALA ne LUKE KAGIRI\nDr. Samuel Stephen Kazimba Mugalu olwatuuse e Mityana n’alagira bayite olukiiko lw’Obulabirizi mu bwangu lusunsule amannya balondeko abantu babiri be banaaweereza mu lukiiko lw’Abalabirizi balondeko agenda okumuddira mu bigere.\nYasinzidde mu Lutikko e Namukozi mu kusaba okw’okussa ekimu n’ategeeza Abakristaayo nti enteekateeka ye ey’omwaka guno tebaddeeko kusiibula wabula okutandika ne Ssande ya wiiki eno, buli w'anaabeera agenda, agenda kuba ng’asiibula kubanga alina okuvaayo okudda e Namirembe mu 2020 bamukwase Obwassaabalabirizi mu March wa 2020.\nOmuwandiisi w’Obulabirizi bw’e Mityana Rev. Can. James R. Ssendegeya yategeezezza nti balina okuyita mu mitendera bayite olukiiko lwa Synod lulonde akakiiko akanaasunsula amannya g’abantu kwe bayinza okulonda anadda mu bigere era asuubira nti, olukiiko bajja kuluyita mu November.\n“Tusuubira nti December 15 nga batuuza Omulabirizi wa West Lango Venerable Julius Ceaser Nina n’owa Mityana bajja kubeera nga bamulonda", Can. Ssendegeya bwe yannyonnyodde.\nAyogedde ku mukama we nti aludde ng’abayigiriza okubeera abeetowaze babeera nga balina ne ssente oba nga tewali kubanga bwe weetowaza mu maaso g’abantu ne Katonda akuyimusa mu maaso ge.\nOmulabirizi eyawummula Hannington Mutebi ye yabuulidde mu kusaba kuno n’agumya abantu b’e Mityana nti Katonda eyabawa Kazimba era waakubalondera omuntu omulala anaatwala obuvunaanyizibwa mu maaso.\nKazimba nga baakamala okumulangirira yakunze Bannayuganda bonna, Gavumenti n’Abakristaayo bonna okumwegattako okuzimba Ekkanisa.\nYagambye nti, bamukwasizza obuvunaanyizibwa mu kiseera ekijjudde okusoomoozebwa wabula akakasa nti, Katonda embeera gy’ayiseemu y'ebadde esinga okubeera enzibu kubanga yazaalibwa mu mbeera nga ssi nnyangu kyokka Katonda akuggya mu kisa n’akuyingiza mu kisa era ajja kumuwa ekisa okutuukiriza obuvunaanyizibwa obwamukwasiddwa.\nAB’E MITYANA BOOGEDDE ENKULAAKULANA YA KAZIMBA\nRev. James Kityo Ssemuyaba ow’e Businziggo: Ffe ng’abaweereza atuwadde eky'enjawulo mu by’okubuulira kubanga bw’atandika okubuulira toyagala amalirize. Ng’oggyeko Ekkanisa Lutikko abantu gye beenyumirizaamu, Ekkanisa zonna azikyusizza era bw’osanga gye batannaba kumenya kuzimba bagikyusizza amabaati.\nYasanga abaweereza basatu bokka be balina emmotoka kati abalina bali 92 abatalina bali 20 bokka kyokka enteekateeka agikoze essuubi weeriri nti omwaka ogujja nabo baakuzifuna.\nYasanga abaawule abalina diguli bali bana kati alese bali 50 abalina diguli eyookubiri 22 ate bana basoma Phd mu Sweden, Amerika ne South Africa.\nDaudi Malagala Katikkiro w’ekika ky’Embwa era nga ye yali Omukubiriza w’Abakristaayo eyasooka nga Kazimba yaakaweebwa: Tumwebaza okukomyawo entebe yali yakoma ku Nkoyoyo.\nEkiseera kyonna ky’amaze e Mityana tujja kumujjukira, aleese enjiri abantu balokose.\nYakyusa ennyumba y’Omulabirizi n’agifuula kumpi lubiri, yazimba ofiisi z’Obulabirizi n’ayongerako Lutikko ne Guest House bbiri. Yanunula ettaka ly’Ekkanisa yiika 350 abantu ne balivaako mu mirembe.\nYazimba Pension House ku yunivasite e Ndejje kino kisulo ky’abayizi ssente ezivaamu ze ziyamba abaweereza abaawummula.\nAguze ebizimbe by’obusuubuzi bibiri mu kibuga Mityana era wiiki ewedde yagguddewo ekizimbe kya kalina ssatu mu Mityana.\nEmbeera y’Omulabirizi Mutebi: Bamusanzeemu obutwa


Bukedde Online - Ab’e Masaka beekulisizza oweebijambiya gwe basse; Baweereddwa akasiimo ka bukadde 10\nAb’e Masaka beekulisizza oweebijambiya gwe basse; Baweereddwa akasiimo ka bukadde 10\nAbbye obukadde 100 okutwala abantu ku kyeyoBAMUSIBYE...\nEyafuula yaaya muganzi we bimutabuseeko bw'amulumirizza...\nSsente ezaabaweereddwa baazigabanye mu lujjudde\nEKITONGOLE ky’amakomera n’abeebyokwerinda abalala bawaddeyo obukadde 10, bwe baasuubiza ng’akasiimo eri anaawaayo amawulire aganaayamba okuzuula Musa Galiwango ne Muhammad Kiddawalime abaatoloka mu kkooti e Masaka.\nAbasajja abagambibwa nti be baali batigomya Greater Masaka, baabassaako obukadde 20, ng’ekirabo eky’okuwa abanaaba babazudde nga buli omu yaliko obukadde 10. Abantu ne poliisi abaayambye okuzuula Kiddawalime ssente zino zaabaweereddwa. Akulira ekitongole ky’amakomera mu ggwanga, Dr. Johnson Byabashaija ye yakwasizza obukadde buno 10 n’abukwasa akulira poliisi y’e Bukulula azigabane n’abantu abaamuyambye okutaayiza Kiddawalime.\nDr. Byabashaija ( ku kkono), Zaake (wakati ) ne Brig. Ssemwanga nga boogera eri abatuuze.\nYamulagidde okuwaako Resty Nakyambadde eyategeezezza abatuuze nga abatemu baakamulumba. Byabashaija yagenze mu kafubo n’abakungu beebyokwerinda e Masaka okwabadde omuduumizi w’enkambi y’amagye e Kasijjagirwa Brig. Joseph Ssemwanga, omuduumizi wa poliisi mu Greater Masaka, Latif Zaake ne batema empenda ku kwongera amaanyi mu kuyigga Musa Galiwango eyeesimatudde ku batuuze n’adduka.\nByabashaija yasabye abantu okwongera okuyiga Galiwango akyekwese kuba obukadde 10, obwaweebwaayo ng’akasiimo we buli. Yategeezezza ng’abaserikale b’amakomera bataano bwe baakwatiddwa olw’okulagajjalira omulimu gwabwe ne kivaako abasibe okutoloka mu kkooti.\nNg’ayogera ku ky’okusiba abasibe empungu nga bali mu kkooti, yagambye nti kino kibadde tekikkirizibwa mu kkooti wabula baamaze okukwatagana n’abakulira kkooti okulaba nga babakkiriza okuleka empingu ku basibe abamu naddala ab’omutawaana olw’okwewala okutoloka nga bano bwe baakoze.\nGaliwango ne Kiddawalime baakwatibwa oluvannyuma lw’okuttibwa kw’abantu bataano okwali n’omuserikale wa poliisi SSP Dennis Ssebugwaawo Lumala. Ettemu lino lyasitula Pulezidenti Museveni n’agenda e Bukomansimbi n’ayogera n’abatuuze era oluvannyuma abantu bano ne bakwatibwa.\nBwe baatoloka Pulezidenti yakangula ku ddoboozi n’anenya ekitongole ky’amakomera okubeera ekiragajjavu ne kitawa basibe bukuumi bumala. Muhammad Kiddawalime yattiddwa abatuuze ne poliisi e Mukoko mu ggombolola y’e Bukulula bwe baabadde bazzeemu okwegatta ne Musa Galiwango ne balumba amaka ga Resty Nakyambadde kyokka Galiwango n’adduka nga kati anoonyezebwa.\nZaake ng’alaga ssente z’akasiimo.\nZaake yategeezezza nti kati amaanyi bagatadde ku kuzuula Galiwango gye yaduukidde era obudde bwonna akwatibwa. Abatuuze beebazizza poliisi Abatuuze b’e Mukoko e Bukulula beebazizza poliisi y’omu kitundu olw’okusitukiramu mu bwangu Resty Nakyambadde bwe yakubidde baliraanwa be nabo ne babategeeza nga Kiddawalime ne Galiwango bwe baabadde babalumbye.\nBaasinzidde mu lukiiko olwayitiddwa abeebyokwerinda okuva e Masaka okubabangula ku ddembe lyabwe. Abatuuze baategeezezza nti ebiseera ebisinga babadde banenya poliisi nga bagamba nti tebanguwa kutuuka nga bayitiddwa kyokka aba poliisi b’omu kitundu kyabwe bawadde abalala eky’okulabirako nti bwe basitukiramu kiba kyangu okukwata abatemu.\nSteven Twinomugisha, akulira poliisi y’e Mukoko yeebazizza abatuuze olw’okukolagana ne poliisi n’abasaba okwongera enkolagana eno mu maaso. Ba ‘Crime Preventers’, nabo yabeebazizza okutuusa amawulire ku poliisi mu bwangu naddala nga waliwo obuzibu. Ab’eddembe ly’obuntu abaakulembeddwa Tom Kitaka, akulira okunoonyereza ku misango baasomesezza abatuuze ku ddembe lyabwe.\nOluvannyuma lw’omusomo abatuuze baakyukidde poliisi n’abajaasi nga babavunaana okulinnyirira eddembe lyabwe ne basaba ababadde beeyisa obubi okukyusaamu.\nDr. Johnson Byabashaija,\nAbavubuka balumirizza Gen. Kayihura\nEngeri poliisi gye yakutte abatta omupoliisi e Bukomansimbi\nAbeebijambiya 2 batolose mu kkomera ne basattiza ab’e Masaka\nNRM eyise Mbabazi ne Polof. Bukenya...\nBukenya ne Mbabazi baayitiddwa ng’abamu ku bagenyi ab’enjawulo mu lukungaana lwa NRM olutegekeddwa e Namboole....


Bukedde Online - Ani nnannyini ttenda ya takisi e Kireka nâ€™e Bweyogerere ekubya abantu obutayimbwa?\nAni nnannyini ttenda ya takisi e Kireka nâ€™e Bweyogerere ekubya abantu obutayimbwa?\nOkulagirira owa takisi wa abaserikale we bagumbye guba musango?\nHajji Kitaka yâ€™ani alwana ne Mamerito?\nHaji Kitaka Kavulu, omumyuka wa ssentebe wa kkampuni yaÂ â€œBayinda Transport Co. Ltdâ€ eyawangula ttenda yâ€™okusolooza ssente ku siteegi zombi agamba nti baawandiikidde ofiisi ya Pulezidenti eyingire mu nsonga zino.\nâ€œKkampuni yaffe eya Bayinda Transport Co. Ltd ,yawangula ttenda yâ€™okudduk\nâ€œKkampuni yaffe eya Bayinda Transport Co. Ltd ,yawangula ttenda yâ€™okuddukanya siteegi yâ€™e Kireka nâ€™e BweyogerereÂ nga December 31, 2010 okuva ku disitulikiti e Wakiso.\nTwalina okutandika emirimu mu January wa 2011, ekyatuggya enviiri ku mutwe, olukiiko lwa Town Council e Kira lwatuggyako obuvunaanyizibwa bwâ€™okuddukanya siteegi ezo . Baatutegeeza nti baalina okwetegereza oba ddala abantu abaali bawangudde ttenda eyo be bamu ku baali abatandisi ba siteegi ezo.\nMeeya Mamerito Mugerwa yennyini yatutegeeza nti Pulezidenti Museveni yali agambye nti ttenda eddire abantu bennyini abaatandika siteegi mu 1992.\nTwagenda okulaba nga mu January tebatuwa ttenda yaffe, nga Town Council yâ€™esolooza ssente.\nKwe kuwandiikira minisita Adolf Mwesigye nga tumulaga nti ffe bamu ku baatandika siteegi gye boogerako. Nze ssentebe wâ€™ettabi lya UTODA eryâ€™e Bweyogerere era nze natandika siteegi zino mu 1992.\nMinisita yawandiikira CAO wa Wakiso, Joseph Mukwaya nga January 19,2011 ngâ€™amulagira tutwale ttenda yaffe.\nNga February 1,2011 twagenda ku ggombolola e Kira ne tusasulaÂ 44,250,000/- ezâ€™emyezi esatu, February, March ne April.\nÂ Olunaku lwe twali abâ€™okutandika nga February 2, 2011 twasangawo abavubuka abaatulemesa okukola abaatugamba nti meeya Mamerito Mugerwa ye yabatuma.\nBeeyita ba Kira Drivers Association, era bagamba nti be batandisi ba siteegi zino kyokka ngâ€™ebbaluwa yaabwe kwe beewandiisiza ngâ€™ekibiina yaliko omwaka 2009.\nÂ Ku lunaku lwe lumu nga February 2, twatuuza olukiiko ne Town Clerk Uthman Ssebadduka okugaayagaaya mu nsonga eno. Meeya yalagira Town Clerk nti abavubuka be be yali ataddewo baalina okukola naffe ne bwe tuba tetwagala!\nTwagenda okulaba nga ttenda etuva mu ngalo kwe kukkiriza ebiragiro nâ€™obukwakkulizo bya Mamerito Mugerwa. Aba Kira Drivers Association be baali balina okusolooza ssente ku takisi, olwo bo basasule eyawangula ttenda emitwalo 90 buli lunaku okumala ennaku mukaaga, olwa Ssande nga basasulaÂ emitwalo 50, oluusi 60.â€\nEndagaano eno yawandiikibwa nga February 2,2011 era Town Clerk Uthman Sebadduka yagiteekako omukono. Kuliko omukono gwa ssentebe wa Bayinda Transport Co. Ltd Erias Masolo ne bammemba ba Kira Drivers Association.\nHaji Kitaka Kavulu agamba nti ku mitwalo 90 gye babasasula buli lunaku, meeyaÂ Mamerito Mugerwa ayagalako emitwalo 10Â buli lunaku obutasukka ssaawa mukaaga ezâ€™omu ttuntu ate nga teziriiko lisiiti!\nÂ Embeera yâ€™okunyigirizibwa babadde bagigumidde naye obuzibu we buvudde, buli okulonda bwe kubaawo,abavubuka bano abasolooza tebabawa ssente. Era nâ€™enkuba lwâ€™etonnye tebabawa ssente.\nKino kibanyiga kuba be balina okusasula Town Council ssente za buli mwezi eziwera 19,200,000/-.\nHaji Kitaka agamba nti bagenze okulaba ngâ€™ebbanga eryâ€™omwezi ogumu lye baakakolera tebafunamu ngaÂ nâ€™obukadde 19 bwe balina okusasula buli mwezi tebuvaayo,ate nga basasula ofiisi nâ€™abakozi.\nÂ â€œTwawandiikira Town Clerk wâ€™e Kira nga March 18 ne tumutegeeza nti â€˜Sub contractâ€™ tugiyimirizza olwâ€™ensonga ezo era ne tumutegeeza nti okutandika nga March 22 tugenda kwekolera emirimu gyaffe mu bujjuvu. Abavubuka abaali basolooza ne tubawaako ebbaluwa, CAO, RDC, O.C nâ€™abalala be kikwatako era ne tusaba nâ€™obukuumi.\nEkyatuggya enviiri ku mutwe kwe kulaba ngâ€™obukuumi bwe twasaba babuwadde bannaffe abasoloozaÂ era ne batiisatiisa okutukolako obulabe.\nNga March 23,2011 twatuula mu lukiiko ne Town Clerk wâ€™e Kira ne tumulaga bwe twagala okwesolooleza ssente zaffe.\nMeeya Mamerito agamba nti aba Bayinda Transport Co. balina okugoberera endagaano gye baakola okubasolooleza ssente oba si ekyo ttenda bagyerabire.\nEra okuva nga March 21, 2011 Haji Kitaka Kavulu agamba nti tebafunanga ssente kuva ku ba Kira Drivers Association abasolooza ssente.\nâ€œ Mu kiseera kino tugenda kuwandiikira Takakiiko akagaba ttenda e Wakiso, ofiisi ya Kaliisoliiso wa Gavumenti, akakiiko ka disitulikiti akagaba kontulakiti nâ€™abakungu abalala tubalage nti ssente ze baali batusuubiramu tezikyavaayo.\nTubasaba basaleko ebitundu 50 ku buli 100 ku ze tulina okusasula, kuba ssente zonna ziggweera Kira. Ffe ttenda tugiwangulira ku disitulikiti e Wakiso, kyokka Town Council etufuukidde ekyambika.\nAbaana bafudde mu muliro nga nnyaabwe ali mu kaliyoki\nLubaga ya bakazi - Ssebuggwaawo\nBannamawulire nabo omuyaga gwâ€™ebyobufuzi gubazingiddemu Bannamawulire nabo omuyaga gwâ€™ebyobufuzi gubazingiddemu Bannamawulire nabo omuyaga gwâ€™ebyobufuzi gubazingiddemu Bannamawulire nabo om\nLaba engeri Omulema gye yamezze abalamu babiri ku bwa ssentebe\nObukodyo 30 obwawadde NRMâ€ˆobuwanguzi


Joshua Mutaasa ne mukyala we Ritah Nalwanga abasuubuzi nga batuuze b’e Rustenburg mu South Africa be battiddwa.\nOkusinzira ku Jonathan Mateege omutuuze w'e Kitintale mu Kampala mwanyina wa Nalwanga ategezezza nti bano agamba bano batemuddwa mukwano gwabwe Suliman Kamya abadde abanja Mutaasa ssente emitwalo ena (40,000) eza Rand (mu za Uganda obukadde 12) ze yamuteresa nga bwapanga bizinensi ey’okukola.\nOkusinzira ku mawulire, omwogezi wa poliisi Col. Moatshe Ngoepe yakakasizza okuttibwa kw’abafumbo bano era n'ategeeza nti n’omuvubuka agambibwa okubatemula yakwatiddwa ku Lwokutaano ng’okunoonyereza bwe kugenda mu maaso,.\nOmukungu omu ku kitebe kya Uganda e South Africa ataayagadde ku mwatuukiriza mannya ng’ayogerako n’olupapula lwa New Vision ku ssimu yakakasizza ettemu lino era agamba bali mu kukola ku mpapula ezineeyambisa mu kutambuuza emirambo okuzzibwa ku butaka.\nOmu ku mikwano gy’abagezi, Jafar Ocom ng’ayita ku mukutu gwe ogwa Face book, yategeezezza nti, “ Mutaasa nasoma naye (OB) ate mukyala we Ritah yaali mulirwaana wange e Kitintale mu Kampala,”


Bukedde Online - Abaalabikira mu kkamera nga batema omugagga babakutte\nAbaalabikira mu kkamera nga batema omugagga babakutte\nBabakutte bawandiika abaazirwanako ab’empewo...\nMabango eyakulembera abatemu ng’ali ku mpingu.\nPOLIISI ng’ekozesa obujulizi bwa kkamera, ekutte abavubuka 10 abagambibwa okulumba omuvuzi w’emmotoka ne bamutema n’okumubbako ebintu by’omu nnyumba. Bright Kaliisa 34, ow’e Luvuuma zooni mu munisipaali y’e Makindye yalumbibwa abatemu mu kiro kya July 29, 2019 bwe yali yaakakomawo ewaka.\nYali yaakasimba mmotoka ye ekika kya Super Custom, ne bava emabbali g’ekkubo nga bakutte amajambiya ne bamutemaatema nga bwe bamusaba ssente. Baamuggyako ebisumuluzo by’ennyumba n’eby’emmotoka ne bayingira ennyumba ne baggyamu ttivvi ennene n’ebintu ebirala ne badduka.\nSsente ze yalina yazikasuka mu lusuku ne ziwona. Bino baabikola kkamera eziri ku nnyumba zibalaba omwali n’omuvubuka Joseph Bakka amanyiddwa nga ‘Mabango’ eyakwatibwa ku katambi ng’agamba banne nti temumutta nze mmumanyi. Banne olwawulira kino ne beesega mpola ne baleka Kaliisa mu bulumi.\nPoliisi okukwata bano yasoose kulaba katambi akaakwatibwa era olwakeetegerezza ne bakizuula nga bangi bamanyiddwa. Poliisi yazinzeeko bbaala emanyiddwa nga ‘ewa Kiiwa’ okumpi n’enkambi y’amagye ku Lwokutaano mwe baakwatidde Mabango ne banne nga beebase emisana. Aba bodaboda baakuηηaanye nga balowooza bakwata bakubi ba buyondo ekyawalirizza poliisi okukuba amasasi mu bbanga okubagumbulula.\nAbasibe oluvannyuma baatwaliddwa ku poliisi e Katwe. Mabango yatutte poliisi e Kasubi n’abalaga ekifo gye yakweka ekiso kye yakozesa okutema Kaliisa. Mabango yakwatiddwa ne banne okuli:\nRobert Wasswa, Muhammad Jumba, Edson Atuhairwe, Patrick Kiyingi, Kisambu Maite, Gerald Mbusa, Alpha Bukenya, Alex Shaleh , Paul Matovu ne Ssemafuka. Kyokka waliwo n’omuvubuka alabikira mu katambi ng’alina enviiri ezirimu tinti ng’atema akyanoonyezebwa. Poliisi yabagguddeko omusango gw’obutemu oguli ku fayiro CRB 122/2019.\nMuhammad Jumba, Edson Atuhairwe, Patrick Kiyingi,


Gavumenti esazeewo okutwala yunivasite ya Busoga, Minisita Muyingo – Watchdog Uganda\nParliament to probe into Busoga University closure\nMINISITA w’ebyenjigiriza ebyawaggulu John Crystom Muyingo abikkudde ekyama nategeeza nga Gavumenti bwesazeewo okutwala yunivasite ya Busoga eyaggalwa gye buvuddeko egyeddukanyize kisobozese okuyamba abayizi okugenda mu maaso ne misomo gyabwe.\nMuyingo agambye nti bamaze okuyungula ekibinja kya bakugu okuva mu kitongole kye byenjigiriza ebyawaggulu, saako nababalirizi be bitabo okusobola okwetegereza engeri ne nkola egenda okuyitibwamu okusobola okukyusa Yunivasite eno okudda mu mikono gya Gavumenti.\nBwabadde ayogerako ne bannamawulire abamusanze ku Yunivasite eno ku lw’okutaano, Muyingo alaze entekateeka egguddwawo nga ne kitongole kye byenjigiriza kyamaze dda okusindika abakugu okusobola okutandika okuwandiika abayizi saako n’okwetegereza empapula zaabwe.\nAnyonyodde nti abakungu ba kakiiko k’ebyenjigiriza ebyawaggulu kagenda kukola alipoota ku mbeera ya yunivasite eno, oluvanyuma kajanjulire Minisitule ye by’enjigiriza balabe ekyokukola.\n“Gavumenti ekola ekisoboka okulaba nga eyali Yunivasite ya Busoga efuuka ettendekero lye Ggwanga, okulaba nga tusasula amabanja amayitirivu ag’agiviirako obuzibu netuuka okuggalwa saako n’okwetegereza embeera ye byenjigiriza naddala okwetegereza obuyigirize bwa bayizi be balina, abalina ebutuufu bagenda kkuyambibwa okwegatta ku mattendekero amalala” Muyingo bwe yagambye.\nMu December w’omwaka gwa 2016 akakiiko k’ebyenjigiriza ebyawaggulu kaasazaamu empapula za Yunivasite ya Busoga eyali emaze emyaka egisoba mu 15 nga ekakkalabya emirimu, nga bagilanga okugaba digguli ezitatuukana na mutindo gwa by’anjigiriza, okuwandiika abakozi abatalina buyigirize saako n’okuba n’amabanja agaali gayitiridde nga abagikulira tebakyasobola kugiddukanya.\n21st March 2018 at 14:41\n25th August 2017 at 15:26


Bukedde Online - Bassenga bawadde Nantume eby'omu kisenge\nBassenga bawadde Nantume eby'omu kisenge\nMuk''omusumba akwatiddwa lwa kutulugunya mwana gw''alabirira\nAtemye jjajjaawe n'alembeka omusaayi!\nBASSENGA ba Bukedde babuuliridde Maureen Nantume ne bamukwasa n’akasawo akalimu kalonda yenna gwe yeetaaga mu kisenge okusanyusa bba.\nBino bibadde mu lukiiko lwe oluteekateeka okwanjula kwe olwasembyeyo mu Hotel Africana ku Lwokusatu nga April 8,2015. Okwajula kwa wiiki ejja nga April 16, 2015 e Bukanagga, Mityana mu Singo mu maka ga bakadde be, Omwami n’Omukyala Dennis Ssekiziyivu.\nSsentebe w’olukiiko luno, Mw. Isa Musoke, bwe yabadde amaliriza n’asaba Bassenga ba Bukedde Halima Namakula ne Annet Nandujja abaweereza pulogulaamu Akasale ku Bukedde Tv ku Ssande ekiro okubuulirira Nantume.\n“Nantume oli mwana Muganda ensonga za balo ezisinga ozimaliranga mu kisenge. Era nkukwasa akasawo kano mwe muli kalonda yenna gwe weetaaga ku nsonga eno,” Namakula bwe yamufalaasidde.\nHalimah Namakula ne Annet Nandujja mga babuulirira Nantume\nNantume yayitiddwa n’atuuzibwa mu maaso g’abaabadde mu lukiiko ku katebe olwo abakulu bano ne batuula nga bamwebunguludde era nga wano we baakoledde emikolo. Kyokka obubaka obusinga bwabadde mu luyimba Halima lwe yayimbwe.\nMu lukiiko luno abawagizi ba Nantume baasonze ssente ezisoba mu bukadde 10. Stecia Mayanja Mubiru eyaakamala embaga yawaddeyo akakadde kamu mu kaasi, Julie Angume emitwalo kkumi mu kaasi n’abalala.\nWiiki ewedde Nantume yatutte bba Ronnie Muganzi mu bassenga be e Mityana.\nOmu ku badayirekita ba Golden Production, Maureen mw’ayimbira, Measach Ssemakula yeebazizza abantu olw’obuwagizi bwe babalaze.\nHaruna Mubiru ng’azina ne Nantume mu lukiiko. Ku ddyo ye mukyala Ssemakula, Sarah Nakaayi.\nStecia yasesezza abantu bwe yakutte akazindaalo ne yeegayirira Maureen okugumira ku musajja ono nga naye bw’agenda okukola ku Abas Mubiru basobole okuswaza ababadde baboogerera amafuukule nti tebasobola bufumbo. Julie Angume ye yaggaddewo olukiiko n’oluyimba olupya olw’engoma enganda lwe yamuyiiyirizza.\nOlukiiko kaabuzeeko katono okufuuka ekivvulu abayimbi okuli Angela Kalule, Evelyn Laggu, Stecia Mayanja, Haruna Mubiru Kitooke, Fifi Da Queen n’abalala bwe baakutte obuzindaalo ne bayimba.\nBassenga bawadde Nantume eby’omu kisenge\n'Ewaffe buli omu afiira mu buliri oba agwa eddalu!'\nSsisinkana omuzaalisa omutendeke eyaddukira mu bidongo\nSIRISITA NAMAKULA: Afudde muzaalisa ku myaka 105


Bukedde Online - Amagye okukwata abamenyi b'amateeka kiraga Poliisi eremeddwa ogwayo - Katikkiro Mayiga\nNkoyoyo abadde tasosola mu bantu - Kabaka...\nKatikiro atongozza olukiiko olugenda okutegeka...\nKatikkiro Mayiga ng'abuuza abaami b'amasaza. Wano yabadde abuuza ku Francis Mugumya Ntambaazi ow'essaza ly'e Kabula. Ku kkono ye Pookino Vincent Mayiga ne Muteesa Felix Nsamba ( Mawogola) ku ddyo.\nKATIKKIRO wa Buganda, Charles Peter Mayiga yagambye nti amagye okutandika okukwata abamenyi b’amateeka kiraga nti poliisi tekyasobola kutuukiriza buvunaanyizibwa bwayo n'asaba Gavumenti eya wakati okwongera amaanyi mu kulwanyisa ettemu n’obubbi mu ggwanga.\nYabadde mu lutuula Olwokuna olw’Olukiiko lwa Buganda olw’omulundi ogwa 25, e Bulange - Mmengo eggulo ne yeewuunya eky’amagye okutandika okukola emirimu egyandibadde gikolebwa poliisi.\n“Ettemu lingi, poliisi yanafuwa? Ndowooza tekyasobola kunoonyereza kale kyeraliikiriza naye Gavumenti ensonga eyo egirowoozeeko. Nalabye nga bakwata bano bagundi, Abdallah Kitatta simanyi 2010, amagye ge gaayisizza ekiwandiiko naye ebintu ebyo tebirina kuba bya poliisi?\nNaye kirabika aba poliisi tebasobola oba! Kuba omumenyi w’amateeka ono owabulijjo, atta abantu, abba abantu, akola atya! Mujjukira kyennabagamba mu December nga tulina wano?,” Mayiga bwe yeebuuzizza.\nKino kiddiridde amagye okufulumya ekiwandiiko ku Ssande nga January 21, 2018 nga galaga nga bwe gakutte aba Bodaboda 2010 abeenyigira mu ffujjo n’ettemu eritali limu mu bitundu bya Kampala ng’ate guno gulina kuba mulimu gwa poliisi.\nNEMA EWEEBWE AMAANYI\nKatikkiro Mayiga yasabye Pulezidenti Museveni okuwa ekitongole ekivunaanyizibwa ku butonde bw'ensi (National Enviroment Management Authority-NEMA) amaanyi okukuuma entobazzi n’ennyanja bireme kwonoonebwa nga bazimbamu amakolero n’enju, okuyikuulwamu omusenyu ekintu ekiteeka eggwanga mu katyabaga bwatyo n'asaba abantu ba Buganda okwongera okusimba emiti mu kwanjula, okwabya ennyimbe n’obubaga bw’okusanyuka obukolebwa.\n“Nsaba Pulezidenti Museveni, kino nkimusabira ddala butereevu aveeyo bukuukuubira ku nsonga y’obutonde bw'ensi. Gavumenti esaana okwongera NEMA amaanyi etuukirize obutonde bw'ensi. Twagala abantu bazimbe amayumba naye okikolera buli w'osanze. Wasaana okubaawo ebitundu ebikkirizibwa okusimamu omusenyu naye si buli w'osanze. Nawulidde Salim Saleh agamba nti tulina okusima omusenyu mu Nnalubaale, tuzimbe amayumba. Ako si kabaate. Buganda yeetolodde nnyanja Nalubaale, ejjuddemu entobazzi era ffe ng’Obwakabaka bwa Buganda tuwagira ssentebe wa Wakiso, Lwanga Bwanika era ne Bassentebe ba disitulikiti abalala balabire ku mukulu ono,” Mayiga bwe yasabye Museveni era ne yeebaza Bwanika okulwanirira obutonde bw'ensi.\nMayiga yayongedde okukiggumiza nti ettaka ly’e Golomolo- Buikwe mu Kyaggwe nti lya Namasole nga teririna kutwalibwa muntu yenna era ne yeewuunya Minisita omubeezi ow’amazzi Ronald Kibuule okugamba nti tamanyi Namasole kye kitegeeza wabula n'agumya bonna abali ku ttaka ly’Obwakabaka nti tewali nteekateeka za kubagoba.\nKabaka yasiimye omwaka guno guba ogw’okujjaguza ng’Obwakabaka bujaguza nga bwegiweze emyaka 25 bukya Bwakabaka buddizibwawo era n'asaba abavubuka beenyigire mu nteekateeka eno ng’entikko yaakwo yakubeerawo nga July 31, 2018.\nMu kubuulirira abavubuka ku bye balina okutambulirako omwaka guno, Katikkiro Mayiga yabasabye okwekolamu ebibiina eby’obwasseruganda nga bitunuulidde okusiga ensimbi n’okwekulaakulanya ate n’okwewala okugoberera abavubuka abayiwaayiwa ssente n’okwewala beetingi.\nNg’omuzindaalo gwa Kabaka, Mayiga yannyonnyoredde Obuganda ensonga 12, Kabaka ze yalambikamu Obuganda okugoberera omwaka guno okuli okugenda mu maaso n’okukulaakulanya Olubiri lw’e Mmengo, okumaliriza amasiro g’e Kasubi, okwenyigira mu bukulembeze, okuwandiika n’okusoma ebitabo, okwewala mukenenya, okusomesa abaana, okutumbula obuyonjo, obuntubulamu, okwewala enguzi n’okuwangana ekitiibwa.


Abaana b'omuyimbi Paul Kafeero baagala kuz...\nYabyogeredde mu kusaba kw'amalya g'ekyemisana ku Mmande mu kkanisa ye eya House of Prayer Minisitries Internatinal e Makerere.\n"Abantu abalogo tebalaga byabwe balaga bya bannaabwe.\nOkuloga tekutegeeza kubeera na mayembe gokka, bw'oba tosobola kulaga nnyumba ya taatawo ate lwaki olaga eza banno?", bwe yeebuuzizza.\nYalumbye abamawulire abaakuba ennyumba ye ebifaananyi n'agamba abagoberezi okwegendereza bye basoma mu lupapula lwe yayise olwa Gavumenti. Bino biddiridde okulumba Bukedde nti amulondoola n'atuuka n'okuwandiika ebivumo Bugingo by'azze alangira Teddy.\nBugingo yaakalangira Teddy ebivumo 15, mu lujjudde ekivuddeko okussa Bugingo mu lubu lw'abasajja "abatalina nsa" abamansa ensonga z'omu maka ez'obufumbo. Era yakudaalidde basumba banne be yagambye nti bamukolokota nga balowooza nti basobola okumusuula n'ategeeza nti bamala bya mubulago kubanga ye musumba eyatumibwa mu kyasa kino.\n"Nze ndi mubuulizi wa njiri ow'ekyasa kino ne bw'ononkolokota nja kusigala ng'enda mu maaso", bwe yagasseeko.\nYategeezeza nti abamulwanyisa yabakwasizza Katonda tajja kulwanagana nabo wabula Katonda y'alibasasula.\nYajulizza ebyawandiikibwa okuva mu Zabuli 94:1 nti agezaako okwonoona omwana w'omuntu, Katonda y'alimusasula.\nYasekeredde be yagambye nti balemera mu mbeera embi ne balemwa okugenda mu maaso wadde nga n'olumu emikisa gyabwe gibeera mu maaso n'ategeeza nga ye bwe yagaana okwesiba ku bikadde "Omukisa gwo teguli mu ‘past' guli mu maaso.\nOlaba n'enseenene ezaakwatibwanga mu bisubi ebiteete kati bazikwatira ku mabaati agaliko amataala." N'abuuza abagoberezi: ggwe bw'oba nseenene ogwa ku ki?\nYayongeddeko nti bangi balindiridde okumwogerako nga bwe yaggwaamu nga kati batandise okuwakana n'abasaba basooke bamanye obuzito bwe bazitowa olwo balowooze ku ky'okumulumba\n"Bw'obanga tonnaweza bitundu 50 ku 100 eby'omuntu gw'ogenda okuwalampa totawaana".\nN'agumya abagoberezi be nti embeera gy'ayitamu ssi nnyangu naye bagume kubanga naye mugumu era mumativu nti terina gy'eyinza kumutwala.\nLeero Bugingo ali mu kkooti enkulu ku musango ogwamuwawaabirwa omu ku baliraana be Hajji Ali Sserunjogi ng'awakanya ekya Bugingo n'ekkanisa okumulekaanira nga bali mu kusaba ne bamubuzaako emirembe.\nEbigoba akasu mu baana abavubuka\nWeeyonje ogobe olusu


Bukedde Online - Omulambo banaguteeka mu kisaawe\nKkeesi ya Jackson eguze obukadde 55\nEnteekateeka zâ€™okuziika Jackson ezitali nnambulukufu zitabudde abakungubazi naddala abo abaasoose okweyiwa mu makaage e Neverland we baabadde babasuubizza nti bagenda kubawa omukisa okulaba ku mulambo gwâ€™omuyimbi waabwe eyafudde mu kiro ekyakeesezzaÂ Olwokutaano lwa wiiki ewedde. Wabula oluvann\nEnteekateeka zâ€™okuziika Jackson ezitali nnambulukufu zitabudde abakungubazi naddala abo abaasoose okweyiwa mu makaage e Neverland we baabadde babasuubizza nti bagenda kubawa omukisa okulaba ku mulambo gwâ€™omuyimbi waabwe eyafudde mu kiro ekyakeesezzaÂ Olwokutaano lwa wiiki ewedde. Wabula oluvannyuma abâ€™omu nnyumba baavuddeyo ne bateegeeza nti tewali ajja kukkirizibwa kulaba ku mulambo.\nPulezidenti Barack Obama naye yafunye dda kkaadi emuyita ku mikolo gyâ€™okusabira Jackson.\nEmikutu gyâ€™amawulire gyasoose kutegeezebwa nti Jackson wakuziikibwa ku Ssande kyokka nti abamu ku booluganda ne bakisimbira ekkuuli nga baagala Jackson aziikibwe ku Lwokubiri.\nBwe wataabeerewo kikyu-kamu, oluseregende lwa mmotoka nga 30 lusuubirwa okuva ku ggwanika lya Forest Lawn mu Los Angeles nâ€™omulambo gwa Jackson ku Lwokubiri lwolekere ekisaawe kyâ€™omupiira gwa Basketball ekya ttiimu ya L.A Lakers ekiyitibwaÂ Staples Centre basabire omugenzi ku ssaawa 4:00 ezâ€™oku makya eza Amerika (mu Uganda essaawa 12 ezâ€™olweggulo) oluvannyuma aziikibwe.\nMu limbo ya Forest Lawn wennyini we waziikibwa jjajja wa Jackson, Martha Bridges. Ekisaawe kino ekya Staples Centre we yakoma okwegerezaamu nga June 23 ne wayita ennaku bbiri nâ€™afa, era kituuza abantu 20,000.\nAba Kkampuni ya EGC Live ebadde etegeka ebivvulu bye mu London era yafulumizza entambi za vidiyo nga ziraga Jackson ngâ€™ayimba era nga taliiko kalwadde konna.\nSanduuke omuli omulambo yaakuleetebwa mu Staples Centre kyokka omulambo olwâ€™abatwala ekibu-ga Los Angeles baagambye nti basuubira abantu abangi abatali bayite okujja okwetaba ku mukolo guno, ekifo kya Nokia Theatre ekiteebaganye ne Staples Centre nakyo kisuubirwa okukozesebwa.\nOmusajja atalina lusuku tawera


Bukedde Online - Majambere eyasimattuka amasasi mu nsiko baamubaaze nga mbuzi\nMajambere eyasimattuka amasasi mu nsiko baamubaaze nga mbuzi\nAbalowooza mbu Uganda eri mu kaseera kazibu mwerimba-Museveni\nAbaafiiriddwa abantu mu kizimbe ekyagudde ...\nSsaalongo Babumba Majambere eyafudde.\nPULEZIDENTI Museveni bw'abaddenga aliko olusirika lw'abalwanyi lw'ayise e Kyankwanzi ng'asooka kubuuza musajja we omulwanyi, Ssaalongo Samuel Babumba "Majambere". Mu maka ga Majambere, Museveni gye yasookera alyoke akube enkambi e Kitemamasanga okumpi n'e Ssemuto gye yasinziira okulwanyisa effugabbi.\nSsentebe w'abaazirwanako, Haji Edirisa Seddunga yategeezezza nti olumu, Pulezidenti yayita olukiiko e Kyankwanzi n'ayisa amaaso n'abuuza abalwanyi nti, Majambere nga simulaba era nti yamuwa mmotoka amunone mangu era olwatuuka olukiiko ne lutandika.\nMajambere (59) yatemuddwa ku wiikendi era n'aziikibwa mu kitiibwa ku kyalo Kitebere mu ggombolola y'e Makulubita mu Luweero. Pulezidenti Museveni yatumye Nnampala wa Gavumenti, Ruth Nankabirwa eyamukiikiridde ne yeetikka amabugo ga bukadde 10 ssaako okukola ku by'okuziika byonna.\nOmuduumizi wa Poliisi mu ggwanga, Gen. Kale Kayihura naye yaweerezza amabugo ga bukadde 10, Brig. Proscovia Nalweyiso naye yazze n'obukadde 10. Okumanya Majambere abadde wa nkizo, olwatemuddwa muto wa Pulezidenti era omuwabuzi we ku by'ekijaasi, Gen. Salim Saleh yatuuse mamgu e Luweero, olwo poliisi ng'eri wamu n'aba Flying Squad ne batandika okusamba ensiko okuyigga abatemu.\nAgambibwa okukola obutemu buno yasangiddwa Kawempe gye yabadde yeekukumye. ENGERI GYE YATEMUDDWA Majambere abadde yaweebwa obuvunaanyizibwa okukuuma mayiro ya Kangaawo (omwami wa Kabaka atwala Essaza ly'e Bulemeezi) eriri mu kitundu kino eririko abasenze era yali yabagaana okweyongeza.\nWabula omu ku basenze, Edward Nakibinge alinako yiika 10 yawalaaza empaka ne yeeyongeza era n'asaawa ogutundutundu wakati mu kwewerera Majambere n'akuhhaanya enku eziwerako n'azissa ku kkubo. Ku Lwokutaano, Majambere yaleese abantu okuzitikka ne wabalukawo enkaayana era Nakibinge kwe kumusaba bave awali abantu bateese ku mbeera eno era eno gye yamusanjagidde ebiso n'afa ng'atwalibwa e Mulago. Kigambibwa Nakibinge olwamaze okukola ettemu n'afubutukayo n'ejjambiya n'agoba abaabadde bazze okutikka enku nabo ne bamalamu omusulo. Wabula abatuuze abaabadde abanyiivu bakoonye enju, olusuku, edduuka, ente ebya Nakibinge ne babisaanyaawo.\nPOLIISI KY'EGAMBA Omuduumizi wa poliisi mu kitundu kya Savanna, (Luweero, Nakasongola ne Nakaseke) Julius Tusingwire yategeezezza nti ng'oggyeeko omutemu, baakuttte abantu abalala mukaaga bagiyambe okubuuliriza okusinziira ku kwekubira enduulu omugenzi kwe yali yatwala mu boobuyinza. Yasabye kkooti okwanguyangako okusala emisango gy'ettaka okwewala ettemu ly'engeri eno.\nYagambye nti batadde abaserikale mu bunyomero bwonna okuyigga abatemu b'emmundu n'ebiso abeesomye n'asaba abantu okuyamba poliisi okuloopa abantu ababeera ku pikipiki ne kabuuti. Capt. Sula Sserunjogi bwe baali mu nsiko n'omugenzi yagambye nti Majambere yali mwejaasi era yanyumyanga emboozi ne bateebaka ng'erinnya lino baaliggya ku nnagagga Omunyalwanda, Silas Majambere.\nAbamu ku baana ba Majambere nga bali mu nnaku.\nYagambye nti omugenzi yali nnaamwatulira era nga ky'asaba abakulu bakimuweerawo mu bwangu. Yasinganga kukola bukessi n'obukugu obw'enjawulo ng'akolagana n'abatuuze obwayamba abayeekera obutazinduukirizibwa basajja ba Obote n'okuziga awaabanga emmere.\nKansala w'eggombolola y'e Makulubita, Patrick Kisekwa Ssonko yategeezezza nti kati abantu basatu be baakatemulwa mu muluka guno ogwa Kanyanda mu ngeri eno omuli omukazi eyasanjagibwa ebiso nga yaakawangula omusango gw'ettaka n'eyakubwa amasasi ku kyalo Kiduukulu n'asaba poliisi eyongere basajja baayo kuba abantu bali ku bunkenke.\nOBULAMU BWA MAJAMBERE Yazaalibwa 3/06/1956 ku kyalo Kitebere n'atandika okusoma mu Bulamba P/S n'akoma mu P.6 n'ayingira obusuubuzi ng'olutalo lwa 1980 bwe lwabalukawo ne yeesogga ensiko, bwe lwaggwa n'adda mu bulimi. Abadde musajja mucakaze ng'alese abaana abasukka mu 20.\nAbadde mufuuyi wa bbidde ayogerwako ku kyalo ng'abatuuze baagambye nti olumu abaddenga abalaalika bw'agenda okunona ensimbi mu bakulu, olukomawo ng'abagulira omwenge n'okubaduulira.\nMu kuziika, abatuuze baasabye Gavumenti esseewo ensawo ey'enjawulo esobozesa abeebibanja okwegula bafune ebyapa n'obwannannyini obw'enkomeredde kikendeeze ku nkaayana n'okuttihhana\nOmugole wa Ziza Bafana amuzaalidde eddenzi\nYiino embaga ey'ebyewuunyo ecamudde abantu\nBasabidde omulambo gwa Abel Dhaira


Bukedde Online - Bakoze effujjo mu kuziika eyafiiridde mu Mayanja\nTemuva mu ddiini mwe babazaalidde - Fr. Kiibi\nABAVUBUKA bakoze effujjo bwe basituddewo omulambo gwa Ssaalongo eyafiiridde mu mugga Mayanja e Wakiso ne bagutwala ku ntaana okuziikibwa nga bagamba omusumba yabadde atutte obudde bungi mu kiseera ky’okusaba.\nBino byabaddewo Lwamukaaga e Nampunge mu ggombolola y’e Kakiri mu lumbe lwa Ssaalongo Jackson Ssempiira 62, eyagwa mu mugga ng’agezaako okutaasa omuyizi Charlotte Nakanwagi owa S2 naye eyafa.\nAkabenje ku mugga kaaliwo Lwakuna era ng’emirambo gyabwe gyazuuliddwa balubbira ba poliisi. Nakanwagi ye yaziikiddwa ku biggya bya bajjajja be e Lugungudde.\nOkusaba okwakulembedde okuziika Ssempiira kw’abadde kukulembeddwaamu Rev. Edward Tamale omusumba w’obusumba bw’e Mwera mu Bulabirizi bw’e Namirembe.\nYakubirizza abantu okuwulirizanga amateeka n’ebiragiro ebibaweebwa kuba bangi bafunye obuzibu nga buva ku butawuliriza. “Nneewuunya okuba ng’abafudde poliisi yali yabalabula obuteetantala kuyita ku mugga we gubomose naye ne balemerako ekintu ekyatutte obulamu bwabwe,” Tamalebwe yategeezezza.\nYayongedde n’asaba abakkiriza okunywerera ennyo ku Katonda mu bintu bye bakola olwo basobole okufuna bye baagala n’obulamu obulungi. Abooluganda lw’abagenzi nga bakulembeddwamu Kansala wa Kakiri ku Town Council ye Kakiri Rebecca Nakibirango, beebazizza nnyo abantu bonna abalina kye bakoze mu kuzuula abantu baabwe ne beebaza ne poliisi okusingira ddala eya ba Lubbira olw’omulimu gwe bakoze okulaba ng’emirambo gy’abantu baabwe girabika ne bagiziika mu kitiibwa.\nOmugga Mayanja gwabomoka ne guleka ebitundu bya Wakiso okuli Namayumba, Gobero, Masuulita ne Mmende nga bali mu\nAbalimi bakubiriziddwa okwettanira tekinologiya


21 (A)Dawudi n’agenda e Nobu eri Akimereki kabona. Akimereki n’ajja ng’akankana okusisinkana Dawudi, n’amubuuza nti, “Lwaki oli wekka? Tewali muntu mulala ali wamu naawe?” 2 Dawudi n’addamu Akimereki kabona nti, “Kabaka alina ensonga gye yantumye, n’aŋŋamba nti, ‘Tewaba n’omu amanya ku nsonga eno, era n’ebiragiro bye nkuwadde.’ Abasajja bange mbagambye we banansisinkana. 3 Kale nno kiki ky’olina wo? Mpaayo emigaati etaano, oba kyonna ky’olinawo.”\n4 (B)Kabona n’addamu Dawudi nti, “Sirinaawo migaati gya bulijjo okuggyako emigaati egyatukuzibwa, wabula nga abasajja bo beetukuza era nga beekuumye obuteetaba na bakazi.” 5 (C)Dawudi n’amugamba nti, “Abakazi tebabeera naffe, era bulijjo bwe kitera okuba bwe tugenda ku mulimu. Emibiri gy’abasajja giba mitukuvu ne bwe baba ku ŋŋendo eza bulijjo. Kale obanga tutera okwekuuma, olowooza leero emibiri gyabwe tegisinga nnyo kuba mitukuvu?” 6 (D)Awo kabona n’amuwa emigaati egyatukuzibwa kubanga tewaaliwo migaati mirala wabula emigaati egy’Okulaga egyaggibwanga mu maaso ga Mukama, buli lunaku nga giwoze, egibuguma ne gissibwawo mu kifo kya gyo.\n7 (E)Ku lunaku olwo omu ku baweereza ba Sawulo eyayitibwanga Dowegi Omwedomu, era nga ye mukulu w’abasumba ba Sawulo, yali asigadde mu maaso ga Mukama okutukuzibwa. 8 Dawudi n’abuuza Akimereki nti, “Tolinaawo ffumu newaakubadde ekitala awo? Ssaayise na kitala kyange newaakubadde ekyokulwanyisa n’ekimu, kubanga omulimu kabaka gwe yantumye gwabadde gwa kukolerawo.” 9 (F)Kabona n’amuddamu nti, “Ekitala kya Goliyaasi Omufirisuuti gwe wattira mu kiwonvu Era, weekiri wano; kisabikiddwa mu lugoye emabega w’ekkanzu ey’obwakabona eyitibwa efodi. Bw’oba ng’okyetaaga, kitwale. Tewaliwo kitala kirala wabula ekyo.”\n10 (G)Ku lunaku olwo Dawudi n’adduka Sawulo n’agenda eri Akisi kabaka w’e Gaasi. 11 (H)Naye abaweereza ba Akisi ne bamugamba nti, “Oyo si ye Dawudi kabaka w’ensi? Si gwe bayimbako nga bazina, nga boogera nti,\n12 Dawudi n’akuuma ebigambo ebyo mu mutima gwe, era n’atya nnyo Akisi kabaka w’e Gaasi. 13 (I)Kyeyava yeefuula omulalu mu maaso gaabwe, n’aba ng’agudde eddalu, n’awandiika ebitategeerekeka ku wankaaki, nga bw’akulukusa amalusu ku birevu bye.


Pookino Jude Muleke, Takoma kuwereza Kabaka kyokka, Muwagizi wa ttiimu ya Chelsea Kakongoliro - Watchdog Uganda\nPookino Jude Muleke, Takoma kuwereza Kabaka kyokka, Muwagizi wa ttiimu ya Chelsea Kakongoliro\nPookino Jude Muleke\nErinnya: Jude Muleke\nBy’akola: Pookino, mulimi\nAbazadde: Gabriel Ddungu ne Simplicia Natembo\nOmukyala: Sylvia Namagembe\nGye yasomera: Naluzaali Primary School, Bukalasa Major Seminary ne Uganda Martyrs University Nkozi\nJude Muleke, ye Pookino omuggya eyadidde Vincent Mayiga mu bigere. Abasibuka e Buddu, eno woofiisi bagimanyi bulungi. Pookino, yáyambako Kabaka okulamula essaza lyé Buddu.\nBakungu batono nnyo abaweereza e Mengo nga bamanyi ebyémizannyo. Ndowooza lwakuba bangi Omutanda abawa obwami nga batuludde mu myaka. Okwawukanako na bano. Pookino Mulele musajja munnabyamizannyo yadde nga si waakwemulisa ngábavubuka bénnaku zino. Muwagizi wa Chelsea, ezannyira mu English Premier League. Wammanga, akulaga engeri gye yajja okugiwagiramu.\nDrogba amuleeta ku Stamford Bridge\nMu sizoni ya 2005, Chelsea yali eyokya. Mu kiseera kino, Chelsea yali wansi w’omutendesi Jose Mourinho era Muleke we yatandikira okugiwagira. Ensonga eyamuwagiza kkiraabu eno, ye muzannyi Didier Drogba eyajojobyanga ttiimu ya Arsenal, ebiseera ebyo, eyali wansi w’omutendesi Arsene Wenger.\nDrogba, 41, yali muteebi kayingo, bwe yayabulanga, nga kkipa ne bwe baba bamutenda, ateekwa okuteeba. Pookino ayongerako nti Drogba yali mukulembeze mulungi eri banne era baamuwanga ekitiibwa. Pookino agamba nti Mourinho buli lwe yassanga Drogba ku lukalala lwábazannyi abagenda okutandika akazannyo, ngámanyirawo nti endiba egenda kunyuma. Muleke agamba Drogba yamwagala nnyo era yawalirizibwa n’okutandika okwambala emijoozi gya Chelsea ng’emabega kuwandiikiddwako Drogba.\nKyokka yadde Drogba ye yasinga okumusika omutima, nómukwasi wa ggoolo Petr Cech yamumatira nga kwótadde nábazannyi abalala nga: Robert Huth ne, Carlton Cole, Arjen Robben ne Gren Johnson.\nPookino yandiba omutuufu, okutwaliza awamu, Drogba obulamu bwe bwonna, omupiira yasinga kuguzannyira kkiraabu ya Chelsea era ng’awamu, yabazannyira emipiira 254 n’abateebera ggoolo 104. Drogba yatandika okuzannya omupiira ku myaka 18 mu kkiraabu ya Le Mans eyakazibwako erinnya lya ‘The Blood & Golds’ mu liigi ya Bufalansa. Muleke agamba nti bwe yejjukannya ennyo enzannya ya Drogba, námugeraageranya nábazannyi abali mu kkiraabu nga bavuya buvuya, ayongera okumusubwa.\nUefa Championa League wa 2012 yamukolera\nEkimu ku bintu Muleke by’atalyerabira ku muzannyi ono, ye ggoolo gye yateeba FC Barcelona mu Uefa Champions League wa 2012 eyakutula omutima gw’omutendesi Tito Vilanova. Pookino agamba nti ne gye buli kati, alabika taddanga ngulu.\nMuleke agamba nti obutafaananako na bazannyi balala Abafirika, abatuuka e Bulaaya ne bakola amalala, ye Drogba yamanya ennaku ye era n’ajiganyulwamu. Annyonnyola nti alabyeko ku bazannyi abafunye omukisa okuzannyira ku kkiraabu ennene wabula ne batasobola kweyubula kimala nga Drogba.\nWano amatira Onyango\nKu butaka, Pookino talinaawo kkiraabu ya nkalakkalira kyokka agoberera nnyo omukwasi wa ggoolo Denis Onyango, Mamelodi Sundowns, eya South Africa akwatira ne Uganda Cranes. Agamba nti Onyango, 34, ategeera kye bayita ggoolo ng’ate musajja mukulembeze mulungi.\nGye buvudeko, ekitongole kya International Federation of Football History and Statistics, mu 2016, kyalonda Onyango ng’omukwasi wa ggoolo ow’e 10 mu nsi yonna. Ng’omuzannyi, Onyango naye oyinza okugamba nti buli kimu akikoze. Muleke agamba nti mu kiseera kino, Uganda erina abakwasi ba ggoolo bangi: Charles Lukwago, Salim Jamal, Robert Ondongkara, James Alitho ne Joel Mutakubwa kwossa n’abalala naye Onyango tannafuna amuvuganya.\nMu biseera Onyango we yazannyira kkiraabu ya SC Villa, Muleke agamba nti lwe yatandika okwagala ennyo Onyango. Eno yali sizoni ya 2004-2005 we bawangulira ne liigi n’obubonero 67. Ebiseera ebyo Villa-Joogo yali eyokya nga toyinza kunyumya ku SC Vipers oba KCCA eziriko mu kiseera kino.\nGye buvuddeko, Mark Anderson, eyaliko omukwasi wa ggoolo ya Mamelodi Sundowns, yatenderezza omutindo n’ekitone kya Onyango. Anderson yagamba nti Onyango muzannyi ayina ekitone eky’owaggulu ate nga mukkakkamu naddala ng’ali mu kisaawe.\nSigenda kukolera mu ntalo!!, Omumyuka wa Rdc omuggya e Buvuma alabudde bannabyabufuzi


Bukedde Online - Kkampuni y'Abachina egobye abakozi 700\nKkooti eragidde okumenya ekizimbe ku Cooper Complex\nBba w'omuyimbi Nassolo asimattuse okuttibwa\nKKAMPUNI y’Abachina ekola enguudo mu Kampala egobye abakozi 700. Beekalakaasizza nga beemulugunya olw’okubasindikiriza nga tebabasasudde musaala gwabwe.\nMeeya Serunjogi ng’ayogera n’abakozi.\nAbakozi omuli abawereza, baddereeva, abasima emyala n’okuzimba baakedde ku mulimu ku kkampuni ya China Railway Seventh Group e Kyebando ku luguudo lw’e Gayaza nga tebamannyi nti bagobeddwa kyokka amannya gaabwe baagasanze ku geeti nga balaga nti bagobeddwa.\nKino kyatabudde abakozi ensonga ne bazitwala ewa Meeya wa Kawempe, Emmanuel Serunjogi ne kansala Muhammad Segirinya abaabakakanyiza ne balagira aba China obutabasindikiriza wabula bakkaanye babasasule emyezi ena mu maaso .\n“Tumanyi bulungi amateeka ga bakozi era twakola kontulakita ya mwaka kyokka kyatutabudde okutwefuulira ne batugobaganya nga tennaba ku ggwako era nga tebatusasudde” omu ku bakozi Dan Mukalazi bwe yagambye .\nYayongeddeko nti baludde nga banyigirizibwa enkola ya Bachina bano nga gyebuvuddeko twekalakaasa lwa nkola yabwe nga batukuba kyokka abakulembeze bwe babiyingira ne batuleka ku mirimu.\nFarouk Mulumba yagambye nti kkampuni ejjudde abali b’enguuzi okutandikira ku mukuumi okutuuka ku avunaanyizibwa ku kugaba emirimu nga babadde babasaba 50,000/- okutuuka ku 100,000/- okukuwa omulimu.\nMulumba yagambye nti Abachina balwanira abakozi abawala n’abavubuka be bakozesa. Bwe bakutegeera nti oliko omukazi gw’okwana nga bakugoba ku mulimu.\nAbasawo mu Amerika balwana kutaggulula emba za Ssekandi ezeesiba bwe yagwa ng'omukozi amubuusa\nAbayimbi ne ba Paasita bakyattunka: Winnie Munyenga ebireeseemu eddogo


Bukedde Online - Ssebuguzi ayogedde engeri Nantaba gye yamwawukanyamu ne Bugingo\nBugingo ayongedde okuvuluga mukazi we n'om...\nBugingo ne Ssebuguzi. Ssebuguzi naye yali Musumba mu church ya Bugingo ne bawuukana\nPAASITA Martin Sebuguzi ayatudde ekyama nti naye ekyamwawukanya ne Paasita Aloysius Bugingo yali muwala Susan Nantaba Makula. Sebuguzi okwogera kiddiridde muka Bugingo, Teddy Naluswa okuvaayo n'alumiriza omuwala Nantaba okubeera nga ye yamalawo essanyu ly'obufumbo bwabwe, oluvannyuma lw'okuganza bba gw'amaze naye emyaka 29.\nNaluswa era yategeezezza nti Nantaba y'emu ku nsonga eyayawula Sebuguzi ne bba wadde nga Bugingo yavaayo ne yeekangabiriza n'ajingirira ensonga omuli n'okulumiriza Sebuguzi okumuwa obutwa emirundi ebiri nti kyokka n'asimattuka. Sebuguzi yagambye nti ye yali maneja wa Salt Radio eya Bugingo era bwali buvunaanyizibwa bwe okunoonya abakozi n'okubabangula mu buweereza era mu mbeera eyo mwe yafunira Nantaba n'amuwa omulimu. Agamba nti bwe yaweebwa obwamaneja bwa leediyo yalina okunoonya abantu ab'okukola nabo.\nYalowooza ku Nantaba gwe yali alese ku Alfa leediyo eya Dr. Joseph Serwadda n'amukimayo kuba yali amulabye nga bw'amukolamu omulimu asobola okubeera omulungi. "Namuyigiriza buli kimu ne Bugingo n'asiima obuweereza bwe.\nKino kyatuusa Susan okulowooza nti buli kye nkola naye yali akisobola" bwe yagambye. Agamba nti ekiseera kyatuuka omuwala n'abeera nga ne lw'atajje ku mulimu takyayogera era nga bw'abeera ku mulimu alaga nti alina obuyinza bungi n'okusinga maneja. "Bwe nneemulugunyanga ng'ebyange omukulu tabitwala nga nsonga, okutuusa lwe yangoba nti buli kimu basobola okukyekolera" Sebuguzi bw'agamba.\nAgamba nti Bugingo yawuliranga bubi buli lwe yalabanga Sebuguzi okumpi ne Nantaba. Ayongerako nti kino kyali kimweraliikiriza bwereere kuba enkolagana yaabwe yali ekoma ku bya mirimu. "\nAKOZESA BUTWA OKWONOONA ABANTU" Sebuguzi yagambye nti okutabuka kw'obufumbo bwa Bugingo takuwagira era akuvumirira.\nYakkaatirizza ebyayogeddwa Naluswa nti Bugingo eky'okuwaayirizanga abantu b'atabuse nabo nti babadde bagenda kumuwa butwa akikozesa kwonoona mannya g'abantu abo. Muka Bugingo yamwogeddeko nga omukazi ow'a-mazima era omuweereza wa Katonda atabwerimbiseemu bwerimbis\nAlumbye muganzi we gye yanobedde n''amutemaatema\nEyampasa nga ndi mbooko yanfuula wa bikuggu\nSsaalongo anneegaanyi kati abaana bannemeredde


Bukedde Online - Abasuubuzi b’e Kaleerwe balwanye ne poliisi\nAbasuubuzi b’e Kaleerwe balwanye ne poliisi\nAbafamire bataano babawadde obutwa ne bafa...\nNze Zari nkyali mbooko era nkyalimu enzaalo...\nABASUUBUZI batabukidde poliisi ne bagiggyirayo ebijambiya lwa KCCA kuwamba bintu byabwe kye bagamba nti kisusse.\nOmu ku basuubuzi ng’ayolekezza Kasembeza ekiso okumutema.\nAba KCCA baasoose kuyoola mmaali yaabwe, ne babakanyugira amayinja, ekyawalirizza poliisi okukubamu ttiya gaasi n’amasasi mu bbanga n’ekwatako abamu ku bo.\nAba KCCA bwe baagenze, abasuubuzi bano baatandise okuziba enguudo ne baziteekamu emisanvu ekyaviiriddeko akalippagano k’ebidduka. Poliisi yayitiddwa wabula abaserikale babiri bokka be baasobodde okutuuka.\nAbasuubuzi baalabise nga baabasinzizza amaanyi era omu ku bano yakutte omumyuka wa Oc w’oku Kaleerwe, Twahir Kasembeza amataayi n’amugalulira ekiso okumutema.\nWano abamu ku basuubuzi baalabye munnaabwe ky’akola kikyamu ne bamukwata ne bamuggyawo oluvannyuma abaAbasuubuzi serikale abalala okuva e Wandegeya bazze ne bakuba amasasi mu bbanga n’omukka ogubalagala okubagumbulula kuba baabadde tebasalikako musale.\nAbaserikale baggyeewo emisanvu mu nguudo era mmotoka ne ziddamu okutambula embeera n’edda mu nteeko.\nAbavubuka obwedda bagufudde mugano okunyakula obusawo ku bakazi n’amasimu nga waliwo n’emmotoka ezaayasiddwa endabirwamu .\nKu Lwokusatu lwa wiiki eno, abaserikale ba KCCA baakutte abamu ku basuubuzi ng’ekisinga okwewuunyisa bonna baayimbuddwa kyokka emmaali yaabwe poliisi n’egisigaza.\nAbasi Kimbugwe, omu ku basuubuzi b’amatooke, yategeezezza nti akolera munda wabula kw’olwo yabadde agenze kunona mwana ku ssomero aba KCCA ne bamukwata.\nAgamba nti baamututte n’abakwate abalala era bwe baatuuse e Nakawa ne bamusaba ssente emitwalo 20 nga zino mukyala we ye yazisasudde. Abasuubuzi baafiiriddwa ebimeeza kwe bakolera , ebyamaguzi n’ebirala.\nWabula, abamu ku bakulembeze abatwala obutale bw’oku Kaleerwe n’aba-suubuzi abakolera munda ku midaala baagambye nti bazze balaga obutalibumativu bwabwe ku bakolera ku nguudo kuba bo basasula omusolo mu KCCA n’abasuubuzi ne basasula empooza ekitali ku bakolera ku nguudo.\nAbalala balumiriza bannannyini butale okuba n’omukono mu kusolooza ssente ku bakolera ku nguudo kye bagamba nti nakyo kibasibyeko abantu bano.\nEyaakayimbulwa ente emukwasizza\n'Temweyambisa bikonde mu bumenyi bw'amateeka\nSsente z'ekibiina zimutwazizza e Luzira\nAb'olugave baweze okuwandula emmamba mu gy'ebika


Bukedde Online - ‘Kitatta babadde bamuyisa nga mutujju’\n‘Kitatta babadde bamuyisa nga mutujju’\n'Basajja ba Kitatta bankuba ne bampagulamu...\nABASAJJA be baasibye ne Kitatta mu kaduukulu k’amagye bagamba nti engeri mukama waabwe gye bamuyisaamu mu kkomera eringa ya basibe abavunaanibwa obutujju.\nOmu yategeezezza nti okwawukanano n’abasibe abalala, ennaku mukaaga ze baamazeeyo, mukama waabwe Kitatta abadde asiiba ku njerege era nga kwe bamusuza. Kitatta era nti baamumaza ennaku ssatu ng’ali ku mpingu ate nga ku magulu kuliko enjegere.\nFrank Makumbi omutuuze w’e Mutundwe yagambye nti essaawa zaali nga 2:30 ez’ekiro ku Lwomukaaga ng’ava kukola akimye mmotoka ye ekika kya Pajero UAG 642H gye yali alese ng’eyozebwa okuliraana ofiisi za Bodaboda 2010.\nYagambye nti engeri gy’atalina kakwate ku Bodaboda 2010, yali tamanyi bigenda mu maaso era yeekanga abaserikale bayingirawo mu mmotoka ezaaliko n’obugombe.\nAttottola bw’ati: Abajaasi emmotoka baazibuukako zikyadduka ne bakwata buli muntu eyaliwo era nange mwe bantwalira.\nBwe nzijukira amaanyi abajaasi ge baakozesa mu kutukwata, nneebaza Katonda nti kati nnayimbuddwa; nnali sikisuubira.\nMu kutukwata waliwo omusajja eyajja kyokka nga buli gw’asongako, gwe batikka ku kabangali y’amagye era nange omusajja oyo yansongamu ne bantikka.\nSimanyi kwe yasinziira kubanga nze emirimu gyange gya kutunda ddagala.\nEmmotoka zaasimbula ne batuyisa e Kampalamukadde, Wandegeya, Lufula, Bugoloobi ne batutuusa e Mbuya ku CMI era awo we baatusibira ebigoye ku maaso.\nMu kaduukulu e Mbuya nnamalayo olunaku lumu naye lwankaluubirira nnyo kubanga entiisa eriyo nga teri akkirizibwa kwogera kigambo wadde ekimu era bw’owulira eddoboozi ng’omanya omujaasi abakuuma y’ayogedde.\nEnkeera baasunsulamu abasibe abamu era nali wa mukisa nti nze omu ku be baatikka ku mmotoka ne tuweerezebwa e Kireka gye nafunira obuweerero okutuusa lwe nayimbuddwa.\nKITATTA BABADDE BAMUKUUMIRA KU NJEGERE\nLawrence Ssendege omu ku bakulembeze ba Bodaboda 2010 yagambye nti baamusibira mu gusenge gumu ne Kitatta.\nYattottodde nti Kitatta babadde baamusibako enjegere ku bigere, emikono ne bagissaako empingu nti era kino yakyetegereza ennaku ssatu nnamba.\nWadde baali babasiba ebigoye ku maaso nga tebakkirizibwa kutunula, yebbiriranga olumu n’abiwenjulako katono okulaba embeera mukama waabwe gye yalimu.\nKino yakikolanga mu budakiika butono naddala wakati mu ttumbi ng’abaserikale tebalawuna nnyo mu kisenge.\nYattottodde nti: Abaakwatibwa ffenna baatwawulamu emirundi esatu abamu ne babasibira wansi mu ‘Go down’ Kitatta n’abalala ne batusibira mu gusenge ogunene ennyo ate abalala ne batwalibwa e Kireka.\nKitatta baamukolera oguntu ogulinga ogubookisi mwe babadde bamukuumira era nga bamussaako eryanyi ery’enjawulo ku basibe abalala.\nOlumu babadde batuzunza ne batuggya e Mbuya ne batutwalako e Kireka, kyokka Kitatta nga tebamutwalirako era ebbanga lyonna abadde asigala mu kaduukulu ke e Mbuya nga bwe batuzza era tumusangamu nga bwe twamulese.\nTewabadde kwogera okuggyako ng’oyanukula ebyo byokka ebiba bikubuuziddwa.\nNze babadde bambuuza lwaki nneetaba mu kukuba emmotoka y’amagye amayinja n’eyatika endabirwamu nga mulimu omwana w’omukulu! Buli lwe babadde bambuuza nga mbategeeza nti seetabangako mu kikolwa ekyo.\nMu kuyimbulwa baatulaalise obutaggulawo misango era omu ku bajaasi yatutunuulidde ffenna n’atulaalika nti: Mugende ate tuwulire nti mututte emisango mu kkooti nti twabatulugunyizza, tujja kubakima.


Poliisi egenda kuyita Major Gen. Kyaligonza abuuzibwe ku by’okukuba omuselikale waayo – Watchdog Uganda\nPoliisi egenda kuyita Major Gen. Kyaligonza abuuzibwe ku by’okukuba omuselikale waayo\nin Luganda, National, News\nENTEKATEEKA ziwedde okuyita mu Minisitule ye nsonga z’omunda ne z’ebweru okusobozesa Poliisi okuyita munnamaggye Major General Matayo Kyaligonza abitebye ku nsonga z’okukuba omuselikale w’okunguudo Esther Namaganda.\nOmwogezi wa poliisi mu ggwanga, Fred Enanga ategeezezza bannamawulire ku lw’okubiri nti ensonga baazikutte n’amaanyi era bakoze enteekateeka okulaba nga Maj. Gen. Kyaligonza yeeyanjula ku poliisi mu bwangu aggyibweko sitetimenti ku misango gy’agambibwa okuzza.\nEnanga yategeezezza nti poliisi ekkiriza okwetonda kwa UPDF ku byonna ebyatuusiddwa ku Sgt. Namaganda wabula n’agamba nti bataddewo okubuuliriza kwa mirundi ebiri okusobola okutuuka ku ntikko y’ensonga zino.\nTtiimu esooka, Enanga yategeezezza nti ekulirwa atwala poliisi y’ebidduka mu Kampala n’emiriraano egenda kunoonyereza ku nneeyisa ya ddereeva wa Kyaligonza ku ngeri gye yamenyeemu amateeka g’ebidduka.\nTtiimu eyookubiri egenda kukulirwa atwala bambega mu Kampala n’emiriraano egenda okunoonyereza ku Kyaligonya n’abakuumi be.\nEnanga yannyonnyodde nti ttiimu zombi poliisi z’etaddewo zigenda kukolagana n’ekitongole ky’amagye ekya Chieftaincy of Military Intelligence (CMI) naddala mu kuggya sitatiment ku bakuumi ba Kyaligonza ababiri.\nMunnamawulire Samson Kasumba ayimbuddwa, agguddwako gya kukuma mu bantu muliro kuggyako Gavumenti\nSamson Kasumba: Police wants to prefer sedition charges against me\n14 security officers arrested for excessive use of force during curfew hours\nProfiles: Victoria University appoints professors\nKizito Moses Buule\nThree men remanded for grabbing President Museveni’s private land\n7th July 2020 at 20:13\nThree men have been remanded by Mpigi Magistrates Court for allegedly grabbing President Yoweri Museveni's private land in Gomba district....\nI6-year old teenage mother dumps her baby in pit latrine\n7th July 2020 at 19:59\nPolice in Kabale District has in detention a sixteen year old girl in detention for dumping her biological baby in...\n7th July 2020 at 19:45\nKira Municipality parliamentary seat aspirant Eddy Yawe Ssentamu has been arrested this evening and he is being detained at Kirinya...\nEvents promoter Balaam demands Shs1 billion compensation from troubled Vision Group over defamation\n7th July 2020 at 15:29\nDays after encountering troubles with Uganda Communication commission following the Sheilah Gashumba – Tina Fierce cyber bullying battle, Vision Group...\nUmeme unveils Peter Kaujju as it’s new Head of Communications\n7th July 2020 at 15:07\nUmeme, Uganda's main electricity distribution company has today unveiled Peter Kaujju as its new head of Communications. "We take this...\nDP summons Bad DP’s Nambooze for disciplinary hearing\n4th April 2017 at 12:45\nMujje tusooke Tubyogeremu,, Pulezidenti Museveni ayise Ababaka ba NRM ku nsonga z’okujjamu Minisita Tumwine obw’esige\n17th February 2020 at 12:15


Musse ebbali ebyobufuzi tuweereze abantu - Minisita Kasolo\nMINISITA omubeezi ow'ebibiina by'obwegassi Kyeyune Haruna Kasolo akubirizza bannabyabufuzi okussa ebbali ebyobufuzi wabula bakolere wamu okusomesa abantu be bakulembera ku ngeri gye bayinza okweggya mu bwavu.\nKasolo okwogera bino abadde asisinkanye bakansala ba KCCA ku City Hall bw'abadde abanjulira enkola eyatongozebwa Pulezidenti Museveni mu kaweefube owookuyamba ku bantu okuyiga okutereka naddala abo abakola emirimu egifaanagana.\nPulogulaamu eno emanyiddwa nga EMYOOGA yaakuyambanyo Bannayuganda okuva mu mbeera emu okudda mu ndala nga bayita mu kuterekera awamu n'okwegatta mu bibiina ebyenjawulo .\nKasolo agambye nti ssinga abakulembeze bateeka ebyobufuzi ku bbali ne batandika okusomesa abantu engeri gye bayinza okwettanira enkola eno olwo Bannayuganda bangi baakweyagalira mu ggwanga lyabwe.\nOluvannyuma Kasolo agenzi e Nakawa n'asisinkana abakulembeze ku mitendera egyenjawulo okuli abakulira aba takisi, aba Boda, aba Ssaluuni, ababazzi n'abantu abalala abakola emirimu egifaanagana olwo nabasomesa ebirungi ebiri mukutereka nengeri gyebayinza okutondawo ebibiina ku mitendera egyenjawulo.\nOmukolo gwetabiddwaako munisita omubeezi owa Kampala Bennna Namugwanya, Omubaka wa Nakawa Munisipaali; Michael Kabaziguluka, ne bannabyabufuzi abalala abatunuulidde ebifo ebyenjawulo mu kulonda okujja.


Okulabilira omwana akabanga akatono | Ugandans Adopt\nOKUZAALA OMWANA OBUGGYA\nBIKI BYOYINA OKUSASULIRA\nBULI MWANA AYINA ADDEMBE OKUKULIIRA MU MAKA\nOkulabilira omwana akabanga akatono\nOsobola okulabilira omwana eyetaaga amaka okumala akabanga katono?\nTukiriza nti buli mwana asaanidde okukulira mu makka nga ayagalibwa. Omwana bwaba nga asuuliddwa, kitwalira abakozi baffe ebanga eliwerako okunonyereza kubazadde n’abenganda bomwana ono, oba okumufunila abazadde abapya abasobola okumukuza. Mukaseera kano, twetaaga abantu abayinza okulabilira omwana ono ewaka ewuwe nga bwetukola okunoonyereza, okumala emyeezi 3-6.\nOkunoonyereza kulaze nti buli myeezi 3 omwana gyamala mukitongole ekikuuma abaana, afiirwa omwezi gumu ogw’okukula obulungi. N’olwekyo, tutandiisewo enkola eyokukuliza abaana bano mumaka mukaseera akokunoonyereza tusobole okukendeeza ku bulabe buno.\nOluvanyuma lwokumufunira amaka amapya, abo ababadde bamukuuma bamwanjula mpola mpola eri abazadde be abapya, nayiga okubaagala n’okubesiga, nga abakuzi baffe ababaana babayambako.\nEbiseera ebimu, omwana asangibwa okuba n’abazadde oba ab’enganda abamanyirwako, naye nga olwenzonga ezikwatagana nobukumi bw’omwana ono tetusobola kumubalekera. Awo, twetaaga abazirakisa abayinza okulabilira omwana ono okutuusa nga awezezza emyaka 18 egy’obukulu.\nWegatta otya ku nkola eno?\nBwoba owulira nga wandisobodde okutuyambako okulabilira abaana okumala akabanga akatono, tuweeleze obubaka ku email adoption@ugandansadopt.ug oba kuba essimu 0776110304 okumanya ebisingawo. Bwewewandiisa, omukozi waffe ajakujja akukyalire ewakka, akole okunoonyereza okusobola okukutegeera obulungi oluvanyuma alipoota eweebwe akakiiko akasalawo. Akakiiko bwekakukiriza okusiinziira ku alipoota eyo, nga tukuwa omwana.\nOkulabilira omwana kunti kilungi nnyo. Kiwa omwana eyali yalekebwawo omukisa okumanya okwagala n’obukuumi bw’amaka. Nga ali mumakka gano, omwana ayiga okwesiga n’okwagala abantu banne, asobole okukula obulungi nga yetegekera obulamu obw’omumaaso.


Agambibwa okusobya ku muwala we bamukutte\nMicho ye mutendesi wa Cranes omuggya 5 hours agoNantaba ayingidde mu nkaaya z'ettaka e Nansana 8 hours agoNantaba ayingidde mu nkaaya z'ettaka e Nansana 8 hours agoAtemyetemye mukazi we naye ne yetta 8 hours ago‘Sookera ku lubiri lwa Kabaka e Lukunyu’ Batuuze 4 hours agoAbazigu bookezza olubiri lw'e Ggulu 9 hours agoBidandi Ssali akyajjanjabwa 9 hours agoMuseveni ayagala kkooti egobe ababaka bakyewaggula 9 hours agoKabaka alonze Kasekende 9 hours agoAbalongo abeegatta bafudde 9 hours ago\nAgambibwa okusobya ku muwala we bamukutteKampala | Sep 14, 2012\nSsaalongo Luswata ng''''ali ku mpingu. Ekif: Hannington Nkalubo\nBya Hannington Nkalubo SSAALONGO awuniikirizza ekyalo mukyala we bw'amukutte lubona ng'asobya ku muwala waabwe.\nLuswata Mayengo akola ogwa makanika mu ggalagi ewa Bakuli, yasuze mu kaduukulu ku poliisi y'e Bulagga ekisangibwa ku luguudo lw'e Mityana.\nMukyala we Kabejja Nakigudde eyabadde ayunguka amaziga, yategeezezza nti ebigambo byamuweddeko oluvannyuma lw'okusanga Ssaalongo ng'asobya ku muwala waabwe ono ( amannya gasirikiddwa).\n"Nnamukutte lubona ng'asobya ku muwala waffe ow'emyaka 13 . Bulijjo mpulira babyogera kyokka nga sisobola kubikkiriza naye kyampeddeko nze mwene bwe nnabasanze era ebyange naye mu bufumbo biweddewo" Kabejja bwe yagambye ng'ayunguka amaziga.\nKyokka Luswata yeegaanye byonna ne yeewuunya Kabejja okumusibako omupaatiikako ebigambo kubanga ogwo omusango munene bwegutyo tasobola kuguzza.\n"Nze sisobola kukola kintu ng'ekyo ku muwala wange, kyemmanyi tulina obutakkaanya ne mukyala wange ennaku zino era nsuubira kwekukozesa obusungu obwo okunsibako amatu g'embuzi. Nze nninze kimu bagende batukebere mu ddwaaliro amazima gazuuke" Luswata bwe yagambye.\nSsaalongo Luswata ng'ali ku poliisi. Ekif: Hannington Nkalubo\nAkulira poliisi y'e Bulagga Rauben Ngasaki yagambye nti Kabejja yaloopye bba ku poliisi era n'abategeeza nti yamukutte lubona.\n"Omusango munene, naffe tusazeewo okugwongerayo ku poliisi e Wakiso". Bulagga bwe yagambye.


Bukedde Online - ‘Poliisi yankuba amasasi kati nvunze okugulu’\nAb’e Mityana bawagidde okukyusa ekkomo ku...\nAbayizi ba Yudesi Primary School baweereddwa...\nBogere mu ddwaaliro e Mulago.\nOMUVUBUKA abaserikale ba poliisi gwe baakuba amasasi mu magulu atandise okuvundira ku kitanda.\nIvan Bogere 32, ow’e Makindye ng’abadde akola bwabbulooka mu katale ka St. Balikuddembe, abaserikale baamukuba amasasi bwe baamwekengera ne bamuyimiriza kyokka n’asalawo okudduka.\nOkukubwa amasasi, waliwo mukwano gwe eyamukubira essimu n’abaako ebyuma by’amusaba nga bino abaserikale baategeeza nti yali agenda kubyeyambisa kumenya mayumba g’abantu. Bogere eyasangiddwa wabweru wa waadi ejjanjaba abamenyese amagumba, yategeezezza nti abasawo olwazudde nti avaamu ekivundu n’ebiwuka, baamututte mu ssweeta alongoosebwe.\nYagambye nti, abaamukuba baaliko ekisaakaate ky’omugagga omu kye bakuuma. Agamba nti baamuyimiriza n’agaana ng’alowooza babbi kyokka ne bamukuba amasasi. Ayongerako nti nga bamaze okumukuba amasasi, baamuggyako ensawo gye yali aweese ne bagyekebejja era bwe baasangamu ebyuma, omuserikale omu kwe kwongera n’amukuba amasasi mu kugulu okulala ng’ali ku ttaka.\nAgamba nti abaserikale bano baali bambadde ebijaketi ebibikka yunifoomu zaabwe era teyasobola kwetegereza mannya gaabwe.\nAbaserikale bano oluvannyuma baakubira bakama baabwe ne babategeeza nga bwe bagudde ku kibinja ky’ababbi ne bakubako omu amasasi, abalala ne badduka. Poliisi ye yamutwala mu ddwaaliro e Mulago gy’amaze wiiki bbiri ng’ajjanjabwa mu waadi y’amabenyese. Bogere awanjagidde abazirakisa okumudduukirira n’obuyambi bwonna asobole okufuna obujjanjabi obulungi. Ali ku ssimu 0751611178.


Bukedde Online - Ababbi baleese obukodyo obupya mu biseera bya Ssekukulu\nAbabbi baleese obukodyo obupya mu biseera bya Ssekukulu\nOmukadde asirikkidde mu muliro akwasizza 2\nMuseveni alagidde IGG abuulirize ku babaka...\nAdded 14th December 2012\nABABBI abanyakula ebintu omuli ssente n’ebintu eby’omuwendo bazinze Kampala wakati mu biseera bya Ssekukkulu era mu bunyazi buno abantu bangi bafiiriddwa ebintu byabwe eby’omuwendo.\nBya Margaret Ziribaggwa, Benjamin Ssebaggala, Joseph Mutebi, Henry Ssennyondo ne Hannington Nkalubo\nObunyazi buno butadde Bannakampala abagula ebintu bya Ssekukkulu ku bunkenke, nga batya okutambula n’ensimbi olw’ababbi abeesomye nga bakozesa eryanyi okunyaga nga waliwo n’abantu be batuusizzaako obulabe.\nOluguudo lwa William Street okuva ku Gazaland okutuuka ku Kirumira Towers, omwala gw’e Nakivubo okuva ku katale ka Kisekka okutuuka ku Clock Tower, ku Mini Price okutuukira ddala ku Namirembe Road, Hollywood Theatre, Queen’s Way, wakati w’ebizimbe bya Qualicel ne Jessco, ku kibaati kye baakuba awaali paaka empya, ku Kafumbe Mukasa Road mu Kisenyi ku luguudo lwe baakazaako Mayirungi Road,\nKu mwala gwa Nakivubo, okuva ku Pride Theatre okugenda ku ssomero lya Nabagereka, amadaala agayingira mu paaka wamu n’emiryango egiyingira n’okufuluma mu paaka enkadde, emiryango g’omu Kikuubo, amasang’azira agagatta oluguudo lwa Lumu ne Ben Kiwanuka, siteegi ya takisi ku Arua paaka, n’oluguudo lwa Allen Road.\nENGERI GYE BABBAMU\nAkulira poliisi ya Mini Price, James Ariko agamba nti ababbi bano batambulira mu bibinja by’abantu nga mukaaga nga bwe bakutuukako nga bakutomera era mu kavuvung’ano kano nga bakunyaga mu kaseera mpawe kaaga kubanga omu aba asumulula zzipu, abalala nga basala ensawo n’eggirita.\nYannyonnyodde nti mu bakwatiddwa kuliko, Edgar Muhairwe, Yusuf Waidangala, Abdu Kakaire, Bbosa Muhamud ne Simon Kiconco nga bakuumirwa ku Poliisi ya Muzaana mu Kisenyi.\nUmar Semanda agamba nti abeera Ntebe ng’ono kigambibwa nti abbira ku Mukwano Arcade. Ssemanda Poliisi yamwogezza n’agitegeeza nti basinga kwetannira nnyo abantu abayambadde obulungi n’abakutte ebisawo.\nBafunye n’ebigambo bye bakozesa ng’oli bw’abalabikira nti talina ssente bamuyita ‘musomesa’ era tebatawaana naye.\nAte ku muntu alabika ng’ava mu kyalo ng’alina ssente omu ajja n’akuyitako n’aleekaana nti ‘ku kigobero’ era olwo banne ne bakuyiikira.\nOmubalirizi w’ebitabo mu kkampuni ya AHTHAKKAR and Sons, Henry Nyanzi y’omu ku baalozezza ku bukambwe bw’ababbi bano bwe yagudde mu kibinja ky’abavubuka mukaaga ku ssaawa 2.30 ez’ekiro ekyakesezza ku Lwokusa-tu ne bamukuba agakonde oluvannyuma ne bamunyagulula amasimu ne ssente.\nPoliisi yasobodde okukwatako Shafik Mubiru gw’agamba nti ye yakulidde abaamunyaze era yabadde amwetegerezza bulungi. Omusango guli ku fayiro nnamba 53/11/12/12 eya poliisi ya Mini Price.\nEbintu bye basinga okubba kuliko ssente enkalu, kompyuta, essimu, eby’omubulago, essaawa, ssente z’oku mobile money, batwala emigugu naddala egirimu ebintu ebipya, ensawo empya.\nBw’oba oweese ensawo oluusi bagisalamu ekituli ne babbamu ebiri munda nga tebakukutteeko.\nKu bodaboda ezaatuumibwa ‘bodataxi’ nga zisimba ku Blueroom era nga tezitikka muntu omu, ababbi bazeeyambisa nnyo bwe balaba ng’omaze okutuula omulala n’akutuula emabega n’akusala ensawo oba oluusi okukolagana n’abavuzi ba bodaboda bennyini ne bakubbira mu kkubo.\nKuno kw’ogatta n’abeefuula abeetissi b’emigugu naddala ku bbaasi kyokka k’omuggyako amaaso ng’abula n’ebintu byo.\nAbantu abatambula bakutte mu nsawo nga tebaziggyamu n’abo ababbi bano babateebereza nti balina ssente. Olwo beegabanya ne bakukoona n’ogwa wansi era mu kavuvung’aano k’okuyimuka ne bakunyaga.\nAbavuzi b’emmotoka abatambulira ku Mukwano Road, emmotoka bw’obeera togisibye ababbi bagiggula naddala mu jjaamu ne bakusikako ensawo oba bwe mubaamu laputoopu ne bagitwala.\nOmuwala Mariam Awor owa Mutungo zooni 4, ababbi baamusaze ensawo ku Lwokubiri lwa wiiki eno ne bamubbako 40,000/-. Omusango gwe guli ku fayiro nnamba SD 08/11/12.\nAte Hadija Alinde yakiguddeko bwe baamunyazeeko ensawo eyabaddemu engoye ze yabadde ava okusuubula ezibalirirwamu 650,0000/-, era omusango yagugguddewo ku poliisi ya paaka y’omu Kisenyi ku SD/ 07/06/12/12.\nAkulira ebikwekweto bya CPS, Ezra Tugume agamba nti baatandise okukola ebikwekweto mu paaka za bbaasi oluvannyuma lw’okuzuula nti ababbi bagifudde mpuku yaabwe.\nAkulira poliisi y’omu takisi paaka, James Kintu, agamba nti ababbi babadde bangi kyokka bagezezzaako okubafunza era babalinnya kagere buli we balaga.\nAte akulira poliisi ya Blueroom, Willy Ndyanabo agamba nti ababbi ababbira okumpi n’omwala bwe bamala okunyaga nga beefuubitika munda nga kino kibalemesa okubalondoola.\nOmugagga akoze ekibiina okulwanyisa ekibbabaana ekibbabaana\nAbakozi ba CBS bagenze wa Museveni


EMIRUNDI egimu, Yakuwa akola ebintu mu ngeri eyewuunyisa okusobola okukuuma abaana abato oba ebitonde ebirala ebikyali ebito ebitasobola kwekuuma. Singa ogendako mu bitundu eby’omu byalo, oyinza okulaba emu ku ngeri Yakuwa gy’akolamu kino. Naye mu kusooka oyinza obutategeerera ddala ekyo ekiba kigenda mu maaso.\nAkanyonyi kajja ne kagwa okumpi ne w’oyimiridde. Kalabika ng’akafunye ekizibu. Bw’okasemberera, nako keeyongerayo mu maaso nga kalinga akamenyese ekimu ku biwaawaatiro byako. Bwe weeyongera okukagoberera, nako nga keeyongererayo. Awo ogenda okulaba nga kabuuka kagenda. Mu butuufu, ekiwaawaatiro kyako kibadde tekimenyese. Omanyi akanyonyi ako kye kabadde kakola?—\nOkumpi awo n’akanyonyi ako we kaagudde, waabaddewo obwana bwako nga kabukwese mu nsiko. Maama waabwo yabadde atya nti ojja kubulaba obutuuseeko akabi. N’olwekyo yeefudde ng’amenyese ekiwaawaatiro asobole okukuggya awali obwana bwe. Omanyi oyo ayinza okutukuuma ng’akanyonyi bwe kakuuma obwana bwako?— Mu Bayibuli, Yakuwa ageraageranyizibwa ku kinyonyi ekiyitibwa empungu ekiyamba abaana baakyo.—Ekyamateeka 32:11, 12.\nAkanyonyi kano kakuuma katya obwana bwako?\nOmwana wa Yakuwa gw’asingayo okwagala ye Yesu. Yesu bwe yali mu ggulu, yali muntu wa mwoyo era nga wa maanyi nnyo nga Kitaawe. Yali asobola okwerabirira. Naye Yesu bwe yali ku nsi nga muwere, yali tasobola kwerabirira. Yali yeetaaga obukuumi.\nOkusobola okukola Katonda by’ayagala ku nsi, Yesu yalina okufuuka omuntu omukulu atuukiridde. Kyokka Sitaani yagezaako okutta Yesu ng’ekyo tekinnabaawo. Ebyo ebikwata ku ngeri Sitaani gye yagezaako okutta Yesu ng’akyali muto era n’engeri Yakuwa gye yamukuumamu, byewuunyisa. Wandyagadde okubimanya?—\nNga wayiseewo akaseera katono oluvannyuma lw’okuzaalibwa kwa Yesu, Sitaani yakozesa ekintu ekyalabika ng’emmunyeenye okwaka mu ggulu ku luuyi olw’Ebuvanjuba. Abasajja abalaguzisa emmunyeenye baatambula mayiro nnyingi nga baagoberera emmunyeenye eyo okutuukira ddala e Yerusaalemi. Nga bali eyo, baabuuza ekifo kabaka w’Abayudaaya gye yali ow’okuzaalibwa. Abo abaali bamanyi ekyo Bayibuli ky’eyogera ku nsonga eyo bwe baabuuzibwa, baddamu nti: “Mu Besirekemu.”—Matayo 2:1-6.\nNg’abasajja abalaguzisa emmunyeenye bamaze okukyalira Yesu, Katonda yabawa kulabula ki okwawonya Yesu?\nNga kabaka omubi Kerode ow’omu Yerusaalemi amaze okuwulira ebikwata ku kabaka eyali yaakazaalibwa mu Besirekemu, akabuga akaali okumpi awo, yagamba abasajja abalaguzisa emmunyeenye nti: ‘Munoonye muzuule omwana, oluvannyuma mukomewo mumbuulire.’ Omanyi ensonga lwaki Kerode yali ayagala okumanya Yesu we yali?— Kubanga Kerode yali akwatiddwa obuggya era ng’ayagala okutta Yesu!\nKatonda yakuuma atya Omwana we?— Abasajja abalaguzisa emmunyeenye bwe bajja okulaba Yesu, baamuwa ebirabo. Oluvannyuma Katonda yabalabula mu kirooto baleme okuddayo eri Kerode. N’olwekyo mu kifo ky’okuddayo e Yerusaalemi, baayita mu kkubo eddala nga baddayo ewaabwe. Kerode yanyiiga nnyo bwe yakitegeera nti abalaguzisa emmunyeenye bagenze. Ng’ayagala okutta Yesu, Kerode yalagira batte abaana ab’obulenzi bonna abaali mu Besirekemu abaali bataweza myaka ebiri. Naye mu kiseera ekyo Yesu yali takyali mu Besirekemu.\nOmanyi engeri Yesu gye yawonamu okuttibwa?— Abalaguzisa emmunyeenye bwe baali bazzeeyo ewaabwe, Yakuwa yagamba Yusufu bba wa Maliyamu okuddukira e Misiri. Nga bali eyo, Kerode yali tayinza kutta Yesu. Oluvannyuma lw’emyaka, nga Maliyamu ne Yusufu bakomyewo ne Yesu okuva e Misiri, Katonda yaddamu okulabula Yusufu. Yamugamba mu kirooto okugenda e Nazaaleesi, Yesu gy’atandituukidwako kabi.—Matayo 2:7-23.\nYesu yawonyezebwa atya omulundi omulala ng’akyali muto?\nOlaba engeri Yakuwa gye yakuumamu Omwana we?— Olowooza ani alinga obunyonyi obuto maama waabwo bwe yakweka mu nsiko oba alinga Yesu bwe yali ng’akyali muto? Si ye ggwe?— Naawe waliwo abaagala okukutuusaako akabi. Obamanyi?—\nBayibuli egamba nti Sitaani alinga empologoma ewuluguma eyagala okutulya. Ng’empologoma bw’etera okulumba ebisolo ebito, Sitaani ne badayimooni be nabo baagala okutuusa akabi ku baana abato. (1 Peetero 5:8) Naye Yakuwa asinga Sitaani amaanyi. Yakuwa asobola okukuuma abaana abato oba okumalawo ebizibu byonna Sitaani by’abatuusaako.\nOkusinziira ku ebyo bye twayiga mu Ssuula ey’ekkumi, okyajjukira ekyo Omulyolyomi ne badayimooni be kye baagala tukole?— Yee, baagala twenyigire mu bikolwa eby’okwegatta ebitasanyusa Katonda. Naye baani bokka abasaanidde okwegatta?— Yee, abantu abakulu abatafaananya kikula era nga bafumbo.\nNaye eky’ennaku kiri nti abantu abamu abakulu baagala okwegatta n’abaana abato. Bwe beegatta n’abaana abo, kiyinza okuviirako abaana abalenzi n’abawala okutandika okukola ebintu ebibi bye bayigidde ku bakulu. Era bayinza okutandika okukozesa ebitundu byabwe eby’ekyama mu ngeri etasaana. Kino kye kyaliwo edda ennyo mu kibuga Sodoma. Bayibuli egamba nti abantu b’omu kibuga ekyo, ‘okuva ku mulenzi okutuuka ku musajja omukadde,’ baali baagala okwegatta n’abasajja abaali bazze okukyalira Lutti.—Olubereberye 19:4, 5.\nN’olwekyo, nga Yesu bwe yali yeetaaga obukuumi, naawe weetaaga okukuumibwa, abantu abakulu n’abaana abalala baleme okwegatta naawe. Emirundi mingi, abantu bano beefuula okuba mikwano gyo. Bayinza n’okubaako kye bakuwa singa obagamba nti tojja kubuulirako muntu yenna ekyo kye baagala okukukola. Naye okufaananako Sitaani ne badayimooni be, abantu bano beerowoozaako bokka era baagala kwesanyusa bokka. Era baagala okwesanyusa nga beegatta n’abaana abato. Kino kikyamu nnyo!\nOmanyi kye bayinza okukola?— Bayinza okugezaako okukwata ku bitundu byo eby’ekyama. Oba bayinza n’okuteeka ebitundu byabwe eby’ekyama ku bibyo. Naye tokkirizanga muntu yenna kuzanyisa bitundu byo eby’ekyama, k’abe muganda wo, mwannyoko, maama wo oba taata wo.\nKiki kye wandikoze oba kye wandigambye singa omuntu agezaako okukukwatirira mu ngeri etasaana?\nOyinza otya okwekuuma abantu abakola ebintu ebibi ng’ebyo?— Okusookera ddala, tokkiriza muntu yenna kuzannyisa bitundu byo eby’ekyama. Singa omuntu agezaako okukola ekyo, yogera mu ddoboozi ery’omwanguka nti: “Nvaako! Ŋŋenda kukuloopa!” Omuntu oyo bw’akugamba nti ggwe ali mu nsobi olw’ekyo ekibaddewo, tokkiriza. Si kituufu. Ggwe genda omuloope k’abe ani! Ekyo osaanidde okukikola ne bw’akugamba nti ekyo kye mukoze mulina kukikuuma nga kyama. Omuntu oyo ne bw’akusuubiza okukuwa ebirabo oba ne bw’akutiisatiisa, osaanidde okuva waali n’omuloopa.\nTolina kutya, naye olina okuba omwegendereza. Bazadde bo bwe bakulabula ku bantu abamu oba ku bifo ebiyinza okuba eby’akabi gy’oli, osaanidde okubawuliriza. Ekyo bw’onookikola, kijja kukuyamba okwewala abantu ababi abasobola okukutuusaako kabi.\nSoma ebyawandiikibwa bino ebiraga engeri gy’oyinza okwewala ebikolwa ebikyamu eby’okwegatta: Olubereberye 39:7-12; Engero 4:14-16; 14:15, 16; 1 Abakkolinso 6:18; ne 2 Peetero 2:14.


Bukedde Online - Ebibuuzo byammwe\nBesigye asuubizza aba Bonnabasome ekyemisana\nDdamu oyogere ne mukyala wo omujjukize nti okunoba olwâ€™omwami okuwasa omukyala omulala mu Busiraamu tekiriiyo. Okunoba bwe kutyo akukola yâ€™aba amenye amateeka ga Allah. Bwâ€™agaana okuddaÂ yogerako ne bakadde be oba omuntu omulala yenna amulinako obuvunaanyizibwa.\nEbyo bwe bigaana omukyal\nEbyo bwe bigaana omukyala oyo mute kuba ajja kuba ngâ€™alabika si mulungi gyâ€™oli olwâ€™ensonga nti talina nsonga gyâ€™agamba ewulirwa mu Busiraamu eyamunobya.\nAkalulu katuuse ffe abasiraamu tugenda kusaba ki abo abeesimbyewo bye baba batukolera mu kisanja kino ekiddako? Kuba naffe tulina omugabo mu nsi yattu eno Uganda.Â\nBannabyabufuzi mubatwale eri abakulembeze bâ€™eddiini yâ€™obusiraamu mu kitundu kyammwe balage ebyetaagisa okukulaakulanya mu basiraamu bâ€™omu kitundu kyammwe. Naye mu bye bakulaakulanya omuzigiti tegubaamu kuba gwo gwaÂ Basiraamu bokka. (Okuggyako ngâ€™ayagala okugukulaakulanya musiraamu).\nAbakyala bwe tuba tufuna wuzu tukkirizibwa okuyisa amazzi ku kitambaala oba okasummulako?\nOmukazi oba omusajja bwâ€™aba afuna wuzu nga yasibye ekitambaala ku mutwe akkirizibwa okusiimuula amazzi ku buviiri obwâ€™omu maaso katonoÂ agasigadde nâ€™agasiimuula ku kitambaala kyâ€™aba asibye.\nEkigendererwa kumwanguyirizaÂ aleme kusumulula kitambaala kye. Omusajja bwâ€™aba tasibye kitambaala ku mutwe wabula ngâ€™ayamabadde enkoofiira yo alina okugiggyako nâ€™asiimuula mu mutwe gwe.\nBwe nsaala esswala eya Raka 4 ne nsomerako essuula emu ku zonna kikkirizibwa?\nÂ Yee, kikkirizibwa tewali buzibu.\nNnina omwana Musiraamu nga nanoba naye ngâ€™ate nze ndi mukatuliki. Nsobola okumubatiza bwâ€™aliba azzeeyo nâ€™asobola okudda mu ddiini yâ€™Obusiraamu?\nNedda, omwana tomubatiza. Nga bwâ€™okikakasaÂ nti gye wamuzaalaÂ basiraamuÂ sala magezi ga kumuyigiriza ddiini ye eyâ€™obusiraamu era mwanjuleyo ewâ€™omuwalimu wâ€™ekitundu mukole enteekateeka yâ€™okumuyigiriza Obusiraamu.\noyinza nâ€™okutegeeza seeka mu kitundu kyammwe oba yogerako nâ€™abasomesa omwana gyâ€™asomera ojja kuyambibwa.\nAmannya galina amakulu?\nErinnya Swaibu litegeeza ki? Musoke mu Kalittunsi.\nSwaibu litegeeza kuggyayo kintu nâ€™okyatula.\nOluusi kitegeeza okutoniya eggwanga.\nYazid: Litegeeza kukulaakulanaÂ oba okukula oba Â Â\nTariq: Linnya lya munyeenye eyaka ennyo.\nNnakawere addamu ddi okusaala?\nNnakawere amala bbanga ki okuddamu okusaala?\nTewali bbanga lyâ€™asalirwa wabula kisinziira ku mbeera gyâ€™alimu. Bwâ€™amala wiiki emu omusaayi gwâ€™okuzaala ne gulekeraawo okujja anaaba Janaba nâ€™atandika okusaala. Bwâ€™amala wiiki bbiri oba ssatu era bwatyo bwâ€™akola.\nWabula bwâ€™amala ennaku 40 ngâ€™omusaayi tegunnalekeraawo ekyo kiba kirwadde guba tegukyatwalibwa nga musaayi gwa kizadde era awo omukyala aba alina kunaaba ngâ€™agenda okusaala.\nAllah yâ€™asinga okumanya.\nBiddiddwaamu Sheikh Abdul Karimu Ssentamu.\nAlina ekibuuzo ku Busiraamu kiweereze abamanyi bakuddemu. Wandiika ku ssimu yo ekigambo â€˜mumanyiâ€™ ozzeeko ekibuuzo oweereze ku 8338.\nWassajja yâ€™akiikiridde Kabaka mu Kitoobero\nAb'e Kiboga baakuweebwa ebyennyanja balunde\nAsabye abaami ba Kabaka okukuuma ebibira\nAkabenje ddekabusa kawuniikirizza abantu ku Kalerwe


Bukedde Online - Gaddafi: Abazungu balaze emisango 13 egimukubya\nTukozese ekiseera kino okwezimba mu mwoyo\nNgâ€™oggyeeko ensimbi ezâ€™obuyambi Gaddafi zâ€™awa amawanga gano, alina nâ€™ekitongole kye yassaawo ekivunaanyizibwa ku kutondawo amakampuni gâ€™ebyobusuubuzi nâ€™okukolera bizinensi mu mawanga ga Afrika.\nEkitongole kino ekiyitibwa Libya Africa Portfolio Fund for Investment (LAP) buli mwa\nEkitongole kino ekiyitibwa Libya Africa Portfolio Fund for Investment (LAP) buli mwaka, gavumenti ya Gaddafi ekiteekamu ensimbi akawumbi ka ddoola 1 nâ€™obukadde 500 buli mwaka; ssente zino kumpi zenkana ne bajeti ya Uganda eyâ€™omwaka!\nGaddafi bwâ€™avaako Uganda ejja kukosebwa nnyo!\nMinisita avunaanyizibwa ku byempuliziganya, ebyekikugu ne kompyuta, Aggrey Awori yagambye nti: Bwâ€™okuba eriiso, nâ€™ennyindo efeesa; abantu mu Uganda tulina okulumirwa awamu ne Libya ku bigenda mu maaso kubanga ebyenfuna byâ€™amakampuni ga Uganda agawerako birina akalandira ku Libya; nâ€™anokolayo kkampuni yâ€™ebyâ€™amasimu eya UTL / Mango.\nGavumenti ya Libya yâ€™esinza emigabo mu UTL, erinamuÂ egiwerera ddala 69 ku 100. Mu mwaka gwa 2000, gavumenti ya Uganda yaguza LAP emigabo 18 ku 100Â ate Ucom Consortium abaali basinza emigabo mu UTL nabo ne baguza ekitongole kya Libya kino emigabo 51 ku 100, okukkakkana nga Libya ewezezza emigabo 69 mu UTL.\nGavumenti ya Uganda yasigaza emigabo 31 gyokka ku 100. Ebizibu byâ€™ensimbi ebigambibwa okubeera mu UTL okuli nâ€™amabanja agagibanjibwa MTN ne Airtel agagambibwa okusukka mu buwumbi 10 kirowoozebwa nti birina akakwate nâ€™olutalo oluli mu Libya.\nEkitongole kya Libya ekya LAP era kirina emigabo mu kkampuni enzimbi eya National Housing and Construction Company Ltd gye kyagula mu 2002! Kkampuni eno erina ebyobugagga ebibalirirwa mu bukadde bwa ddoola 70, buli mwaka ekola amagoba ga bukadde bwa ddoola 6.\nErina amayumba 610 e Naalya, e Bukoto 110, Ntinda 79, Lubowa ku lwâ€™e Ntebe balinayo amayumba 33 ate e Mpummudde â€“ Jinja balinayo amayumba 20. KunoÂ kwâ€™ossa amayumba amalala 1,300 agali e Kololo, Nakasero, Bugoloobi nâ€™e Wandegeya.\nGavumenti ya Libya erina emigabo 99.7 ku 100 mu Tropical Bank eyatandikibwa mu 1973 ngâ€™eyitibwa Arab Libyan Bank ate mu 1994 nâ€™ekyusa erinnya nâ€™etuumwa Tropical African Bank kyokka mu 2006 nâ€™efuulibwa Tropical Bank.\nOkubalirira ebyobugagga bya bbanka za Uganda okwakolebwa mu April wa 2010 kwalaga nti bbanka eno ekwata ekifo kya 11 mu bbanka ezisinga obugagga. Ebyobugagga byayo biweza obukadde bwa ddoola 110. Emigabo emitono ennyo 0.3 ku buli 100 egisigaddewo gyâ€™egya Gavumenti ya Uganda!\nEkitongole kino ekya LAP era kirina emigabo mu kkampuni ya TRI-Star Apparel e Bugoloobi emanyiddwa ennyo nga AGOA gye yafuna mu 2007 oluvannyuma lwa Gavumenti ya Uganda okugiteekamu obuwumbi 21 okugikulaakulanya.\nHouse of Dawda, kkampuni ekola bisikwiti nâ€™okukamula omubisi ogwâ€™omu bucupa nayo eri wansi wa kitongole kya Libya ekya LAP.\nGavumenti ya Libya eguze nâ€™okuzimba wooteeri eziwerako mu Uganda nga kati ziri wansi wâ€™ekitongole kya LAP omuli ne Laico Windsor Lake Victoria Hotel e Ntebe gye baagula gye buvuddeko.\nGavumenti ya Libya ngâ€™eyita mu kkampuni yaayo eyâ€™amafuta eya Tamoil yeeyama okuzimba payipu etambuza amafuta eyunga Kenya ne Uganda nga yaakumalawo obukadde bwa ddoola 300.\nNâ€™olwekyo tekikwewuunyisa bwâ€™olaba nga bbeeyi yâ€™amafuta erinnye mu Uganda, Libya ebadde etugabirira nnyo.\nKuno kwâ€™ogatta obuyambi gavumenti ya Libya bwâ€™ewa ekibiina kyâ€™Obusiraamu ekya Islamic Call Society omuli nâ€™okugaba sikaala abayizi Bannayuganda ne bagenda e Libya okusoma.\nGaddafi ayamba nnyo ekitebe kya Uganda Muslim Supreme Council e Kampalamukadde,Â era ye yazimba nâ€™omuzigiti gwâ€™eggwanga ekyavaako okumubbulamu oluguudo edda olwayitibwanga Makerere Hill Road.\nObukama bwa Toro nâ€™obukulembeze bwâ€™ennono obulala mu Uganda nabwo bwakukaaba nga Gaddafi agenze. Gaddafi ye yazimba Olubiri lwâ€™Omukama wa Toro, Oyo Nyimba Kabamba Iguru olwâ€™e Karuzika mu kibuga Fort Portal era kimanyiddwa nti Namasole waayo, Best Kemigisha baamukwano nnyo ne Gaddafi.\nAbagagga bâ€™omu Kampala abalina enkolagana yâ€™ebyobusuubuzi ne gavumenti ya Libya aboolekedde okukosebwa singa olutalo mu Libya lunyinyitira kabekasinge ne Gaddafi okumaamulwako be basinga obungi.\nGavumenti ya Libya yâ€™emu ku zissa ensimbi mu bajaasi ba Uganda ne Burundi aba AMISOM abakuuma emirembe e Somalia. Buli mujaasi asasulwa doola 1080 buli mwezi (2,538,000/- mu za Uganda). Kkampuni mmeka ezisasula ssente zino eri abakozi baazo, oba kale Gavumenti yaffe ssente zino ezisasula bakozi bameka?\nGaddafi asasulaÂ ssente ku mbalirira yâ€™olukiiko olugatta amawanga ga Afrika olwa AU, awaayo ebitundu 15 ku 100 ate nsi nnyingi zâ€™asasulira okubeera mmemba mu lukiiko luno nga ne Uganda mweri!\nKati nno bwâ€™oba olowooza nti Uganda yokka yâ€™ekosebwa akanyoolagano akali e Libya gakulimbye. Amawanga amalala okuli Kenya, Rwanda, Burundi, Chad, Zambia, Sudan, Tanzania, Niger ne Somalia tegandyagadde Gaddafi aveeko.\nMu bukiikaddyo bwa Sudan, Libya erinayo omukutu gwâ€™ebyempuliziganya ogwa Gemtel gwe baagula mu 2009 ogukolagana ne UTL eya Uganda. Yâ€™ensonga lwaki oli bwâ€™aba e Juba nâ€™akukubira omuwulira ngâ€™ali wano e Jinja.\nE Tanzania beewola ssente nnyingi ku Libya era mu 2005 Gaddafi yasonyiwa Tanzania ddoola 101,687,077 ze yali ababanja.\nE Niger, Libya yassaayo amakampuni agabalirirwamu obukadde bwa ddoola 100 agabawa emirimu kubanga Niger yâ€™emu ku mawanga agasinga obwavu mu nsi yonna. Kale Gaddafi bwâ€™agenda nabo batya nti osanga nâ€™amakampuni gano ganaagwa\nE Chad, LAP erinayo kkampuni yâ€™essimu eya Green Networks era bataddemu obukadde bwa ddoola 90 okutandikayo bizinensi endala nnyingi.\nE Zambia ekitongole kya LAP gye buvuddeko kyaguze kkampuni yâ€™essimu ebadde esinga amaanyi eya Zamtel ku bukadde bwa ddoola 394.\nEkiri e Libya wano kiyinza okutuukawo?\nKino kyâ€™ekimu ku bibuuzo abantu bye beebuuza ensangi zino. Omusomi wange jjukira nti okwekalakaasa tekuli Libya yokka, kuli mu mawanga ga Buwarabu mangi okuli Libya, Tunisia, Misiri, Qatar, Bahrain, Saudi Arabia, Syria nâ€™amalala.\nKwatandikira mu Tunisia mu December wâ€™omwaka oguwedde, omuyizi omu bwe yeekumako omuliro nâ€™afa nga poliisi emugaanye okutunda ennyaanya nâ€™enva endiirwa ku mabbali gâ€™ekkubo.\nOlwâ€™okuba abantu abatalina mirimu mu nsi zino bangi, okwekalakaasa kwasaasaana mangu. Ekibi nti ensi zino zisingamu bantu ba ggwanga limu- Bawarabu.\nMu Uganda abavubuka 80 ku buli 100 tebalina mirimu, naye okwekalakaasa nga kuno tekusobola kubaawo kubanga twawula amawanga. Omu bwâ€™aneekalakaasa abâ€™eggwanga eddala tebamwegattako, kale kyangu okubaawula.\nEnsonga endala nti bwâ€™ogeraageranya Uganda ku nsi zino, abaayo balina ku ssente enkalira, kale bayinza okumala ebbanga eddene nga beekalakaasa okusinga ffe.\nGgwe bwâ€™omala ennaku bbiri nga weekalakaasa ogenda okulaba ngâ€™abaana bo baayuuya, ngâ€™obivaako ngâ€™odda ku mirimu gyo.\nEkibi nti Abazungu tebeebuuza, ate bamaze ebbanga nga balina akakuku ku Gaddafi. Baakumuwangula bamuggyeko, kabekasinge bamukwate bamuvunaane nga Saddam, naye ffe Abaddugavu batulese bubi!Â\nNkole ntya baze ayige okucanga akapiira?


Mu 2013 bakansala ba KCCA baagoba Lukwago mu ofiisi y'Obwaloodi meeya wabula nga tebaakuba kalulu Lukwago n'abasalira amagezi n'agenda mu kkooti. Baagenda okuddamu tuula okukuba akalulu oba nga bamuggyamu obwesige nga kkooti yabayimiriza dda kyokka ne bagenda mu maaso okugoba Lukwago mu ofiisi.\nOmwaka oguwedde Lukwago yaddukira mu Kkooti Enkulu n'aggula omusango ku Ssaabawolereza wa Gavumenti, Dayirekita wa Kampala, Jennifer Musisi ne minisita avunaanyizibvwa ku nsonga za Kampala Olive Kamya olw'okugaana okumusasula naye nabo ne balemerako nti tebasobola kukkiriza kumusasula kubanga teyali mu ofiisi ate yagaana okuggyayo emisango gyonna gye yali abagguddeko.\nLukwago abadde abanja omusaala gwa bukadde 563 nga zino kkooti eragidde zimuweebwe era n'egattako n'okumwongera obukadde 100 olw'okumulumya n'okumutaataaganya omugatte bwe bukadde obusoba mu 600 bagatteko ne ssente zonna z'asaasaanyiza mu musango guno\nSheikh Kamoga atangaazizza emikisa gye okuva e LuziraPoliisi\nNdabye nnyo abaana bange bonna bagenda kufiira mu kkomera!\nShiehk Kamoga bamulagidde okwewozaako ku misango gy'okutta Abasiraamu


12:1 Kuv 20:11; 31:17, Beb 4:4Ne biggwa okukola eggulu n’ensi n’eggye lyabyo lyonna. 2Katonda n’amalira ku lunaku olw’omusanvu emirimu gye yakola; n’awummulira ku lunaku olw’omusanvu mu mirimu gye gyonna gye yakola. 3Katonda n’awa omukisa olunaku olw’omusanvu n’alutukuza: kubanga olwo lwe yawummuliramu mu mirimu gye gyonna Katonda gye yatonda gye yakola.\n4Bwe lityo ezzadde ery’eggulu n’ensi bwe lyatondebwa, ku lunaku Mukama Katonda lwe yakolerako ensi n’eggulu. 5Na buli muti ogw’omu nsiko nga tegunnaba kubeerawo mu nsi, na buli muddo ogw’omu nsiko nga tegunnaba kumera: kubanga Mukama Katonda yali nga tannaba kutonnyesa nkuba ku nsi, so nga tewali muntu alima ensi; 6naye olufu ne lulinnya okuva mu nsi, ne lutonnya amazzi ku nsi yonna. 72:7 Lub 3:19; 7:22, Yob 33:4, Mub 11:7, 1 Kol 15:45,47Mukama Katonda n’abumba omuntu n’enfuufu y’ensi, n’amufuuwamu mu nnyindo omukka ogw’obulamu; omuntu n’afuuka omukka omulamu. 82:8 Lub 13:10, Is 51:3Mukama Katonda n’asimba olusuku mu Adeni ku luuyi olw’ebuvanjuba; n’ateeka omwo omuntu gwe yabumba. 92:9 Lub 1:17; 3:22, Kub 22:2,14Mukama Katonda n’ameza mu nsi buli muti ogusanyusa amaaso, omulungi okulya; n’omuti ogw’obulamu wakati mu lusuku, n’omuti ogw’okumanya obulungi n’obubi. 10Omugga ne gusibuka mu Adeni okufukiriranga amazzi mu lusuku; ne gwawukanamu ne gufuuka emitwe ena. 112:11 Lub 25:18, 1 Sam 15:7Ogw’olubereberye erinnya lyagwo Pisoni; ogwo gwe gwetooloola ensi yonna eya Kavina, erimu zaabu; 12ne zaabu ey’omu nsi eri nnungi: mulimu bedola n’amayinja sokamu. 13N’erinnya ly’omugga ogw’okubiri Gikoni: ogwo gwe gwetooloola ensi yonna eya Kkuusi. 142:14 Dan 10:4N’erinnya ly’omugga ogw’okusatu Kidekeri: ogwo gwe guyita ku mabbali g’e Bwasuli. N’omugga ogw’okuna Fulaati. 15Mukama Katonda n’atwala omuntu, n’amuteeka mu lusuku Adeni alulimenga alukuumenga. 16Mukama Katonda n’alagira omuntu n’amugamba nti Buli muti ogw’omu lusuku olyangako nga bw’onooyagalanga: 17naye omuti ogw’okumanya obulungi n’obubi togulyangako: kubanga olunaku lw’oligulyako tolirema kufa.\n18Mukama Katonda n’ayogera nti Si kirungi omuntu okubeeranga yekka; n’amukolera omubeezi amusaanira. 192:19 Lub 1:20,24Mukama Katonda n’akola n’ettaka buli nsolo ey’omu nsiko, na buli ekibuuka waggulu; n’abireetera omuntu, okulaba bw’anaabiyita: n’omuntu buli lye yayita ekitonde kyonna ekiramu eryo lye linnya lyakyo. 20Omuntu n’abituuma amannya buli nsolo n’ekibuuka waggulu na buli nsolo ey’omu nsiko; naye omuntu nga tannalaba mubeezi amusaanira. 212:21 Lub 15:12, 1 Sam 26:12Mukama Katonda n’aleetera omuntu otulo tungi, ne yeebaka; n’amuggyamu olubiriizi lumu, n’azzaawo ennyama mu kifo kyalwo. 22Mukama Katonda n’azimba olubiriizi, lw’aggye mu muntu, okuba omukazi, n’amuleeta eri omuntu. 232:23 Lub 29:14, Balam 9:2, 2 Sam 5:1, 1 Kol 11:8, Bef 5:30Omuntu n’ayogera nti Ono nno lye ggumba erivudde mu magumba gange, ye nnyama evudde mu nnyama yange: naye anaayitibwanga mukazi, kubanga aggiddwa mu musajja. 242:24 Mat 19:5, Mak 10:7, 1 Kol 6:16, Bef 5:28-31Omusajja ky’anaavanga aleka kitaawe ne nnyina, ne yeetaba ne mukazi we: nabo banaabanga omubiri gumu. 25Bombi baali bwereere, omusajja ne mukazi we, so tebaakwatibwa nsonyi.